title: Surigao del Sur

text: Surigao del Sur on Filippiinien Caragan alueella sijaitseva provinssi. Sen pääkaupunki on Tandag. Sen naapureita ovat etelässä Davao Oriental, lännessä Agusan del Norte ja Agusan del Sur ja pohjoisessa Surigao del Norte. Idässä se rajoittuu Filippiinienmereen. Sen väkiluku vuoden 2010 väestönlaskennassa oli 561 219.


title: Ilona Jalava

text: Ilona Jalava, vuoteen 1906 "Almberg", (27. tammikuuta 1878 Helsinki – 21. helmikuuta 1960) oli suomalainen tekstiilitaiteilija.


title: Ilona Jalava

text: Jalavan vanhemmat olivat lehtori Antti Jalava ja Alma Sofia Floman. Jalava kävi tyttökoulun, opiskeli Ateneumissa ja Helsingin käsityöopistossa. Hän työskenteli tekstiilitaiteilijana ja oli Helsingin käsityönopettajaopiston ja Kotiteollisuusliike Tellervon johtokunnan jäsen. Hän julkaisi isänsä elämäkerran.


title: Pavilion Kuala Lumpur

text: Pavilion on ostoskeskus Malesian pääkaupungissa Kuala Lumpurissa, Bukit Bintangin alueella. Ostoskeskus on avattu vuonna 2007.


title: Tarlac

text: Tarlac on Filippiinien Keski-Luzonin alueella sijaitseva provinssi. Sen pääkaupunki on Tarlac. Sen naapureita ovat pohjoisessa Pangasinan, idässä Nueva Ecija, etelässä Pampanga ja lännessä Zambales. Sen väkiluku vuoden 2010 väestönlaskennassa oli 1 273 240.


title: Tawi-Tawi

text: Tawi-Tawi on Filippiinien Mindanaon autonomisella muslimialueella sijaitseva provinssi. Sen pääkaupungit ovat Bongao ("de facto") ja Panglima Sugala ("de jure"). Se muodostuu Tawitawin saaresta ja 106 pienemmästä saaresta. Sen väkiluku vuoden 2010 väestönlaskennassa oli 366 550.


title: Zambales

text: Zambales on Filippiinien Keski-Luzonin alueella sijaitseva provinssi. Sen pääkaupunki on Iba. Sen naapureita ovat pohjoisessa Pangasinan, idässä Tarlac ja Pampanga ja etelässä Bataan. Lännessä se rajoittuu Etelä-Kiinan mereen. Sen väkiluku vuoden 2010 väestönlaskennassa oli 534 443.


title: Vapauden kaiho

text: Vapauden kaiho on Hiski Salomaan työväenlaulu, josta cover-versioita ovat tehneet muun muassa Kom-teatteri ja Tuomari Nurmio. Hiski Salomaan versio on nauhoitettu New Yorkissa 20. maaliskuuta 1929.


title: Zamboanga del Norte

text: Zamboanga del Norte on Filippiinien Zamboangan niemimaan alueella sijaitseva provinssi. Sen pääkaupunki on Dipolog. Sen naapureita ovat idässä Misamis Occidental ja etelässä Zamboanga del Sur ja Zamboanga Sibugay. Sen väkiluku vuoden 2010 väestönlaskennassa oli 957 997.


title: Zamboanga del Sur

text: Zamboanga del Sur on Filippiinien Zamboangan niemimaan alueella sijaitseva provinssi. Sen pääkaupunki on Pagadian. Sen naapureita ovat pohjoisessa Zamboanga del Norte, koillisessa Misamis Occidental, idässä Lanao del Norte ja lännessä Zamboanga Sibugay. Sen väkiluku vuoden 2010 väestönlaskennassa oli 959 685.


title: Zamboanga Sibugay

text: Zamboanga Sibugay on Filippiinien Zamboangan niemimaan alueella sijaitseva provinssi. Sen pääkaupunki on Ipil. Sen naapureita ovat pohjoisessa Zamboanga del Norte, idässä Zamboanga del Sur ja lounaassa Zamboanga City. Sen väkiluku vuoden 2010 väestönlaskennassa oli 584 685.


title: Cuepoint Records

text: Cuepoint Records, johon Deutsche Dance Records myös kuuluu, on saksalainen tanssimusiikkiin erikoistunut levymerkki. Sen omistavat Ralf-Oliver Müller ja Jan Wayne. Se perustettiin vuonna 1995, jolloin se aloitti vinyylilevyjen kauppana, ennen varsinaista levy-yhtiötoimintaa. Levymerkki julkaisee muun muassa handsup-, trance- ja dancecoremusiikkia. Cuepoint Recordsin tunnetuimpiin artisteihin kuuluvat mm. Jan Wayne sekä Gorgeous X. DJ Gollumin ylläpitämä Global Airbeatz oli levymerkin alaisuudessa, mutta siirtyi uusien julkaisujen osalta Zooland Recordsiin vuonna 2011.


title: Cuepoint Records

text: Suomessa ja muualla pohjoismaissa osan levymerkin musiikista julkaisee DJ Beat Records Scandinavia.


title: Seribusaaret

text: Seribusaaret () on noin sadan pienen saaren muodostama saariryhmä Jaavanmeressä, Jaavan saaren pohjoispuolella, noin 50 kilometriä Indonesian pääkaupungista Jakartasta. Osa saarista on keskitetty matkailukohteiksi. Saaristossa sijaitsee myös kansallispuisto.


title: Tanglin

text: Tanglin (, ) on yksi Singaporen alueista (). Se sijaitsee Keskisellä suuralueella Keski-Singaporessa. Tanglin rajoittuu pohjoisessa Novenaan, luoteessa Bukit Timahiin, lounassa Queenstowniin, etelässä Bukit Merahiin ja lännessä Newtoniin, Orchadiin, River Valleyyn ja Singapore Riveriin. Tanglin on nykyään asuinalue, mutta siellä on muun muassa kasvitieteellinen puutarha, ministeriöitä ja suurlähetystöjä. Ennen eurooppalaisten tuloa alueelle, Tanglinissa viljeltiin muun muassa pippuria. Tanglin Shopping Centre on Singaporen vanhin ostoskeskus.


title: Tanglin

text: Tanglinin asukasluku vuoden 2010 väestölaskennassa oli 17 293 ja vuoden 2015 ennusteessa 19 000. Alueen pinta-ala on 7,63 km.


title: Tanglin

text: Tanglin jaetaan neljään osa-alueeseen ().


title: Bukit Merah

text: Bukit Merah (, ) on yksi Singaporen alueista (). Se sijaitsee Keskisellä suuralueella Etelä-Singaporessa. Bukit Merah rajoittuu lännessä Queenstowniin, pohjoisessa Tangliniin, koillisessa Singapore Riveriin, idässä Outramiin ja Downtown Coreen ja etelässä Singaporensalmeen. Bukit Merah tarkoittaa malaijikielellä punaista kukkulaa. Alueella on Singaporen keskussairaala. Alueella on paljon asuinrakennuksia.


title: Bukit Merah

text: Bukit Merahin asukasluku vuoden 2010 väestölaskennassa oli 157 122 ja vuoden 2015 ennusteessa 155 840. Alueen pinta-ala on 14,34 km.


title: Bukit Merah

text: Bukit Merah jaetaan seitsemääntoista osa-alueeseen ().


title: Novena

text: Novena ( tai 諾維娜, ) on yksi Singaporen alueista (). Se sijaitsee Keskisellä suuralueella Singaporessa. Novena rajoittuu pohjoisessa Central Water Catchmentiin ja Toa Payohiin, idässä Kallangiin, etelässä Tangliniin ja Newtoniin ja lännessä Bukit Timahiin. Alue on nimetty paikallisen katollisen kirkon mukaan. Alue on melko kallis. Novenassa on myös yksi Singaporen sairaaloista, Tan Tock Seng.


title: Novena

text: Novenan asukasluku vuoden 2010 väestölaskennassa oli 46 640 ja vuoden 2015 ennusteessa 47 990. Alueen pinta-ala on 8,98 km.


title: Novena

text: Novena jaetaan viiteen osa-alueeseen ().


title: Queenstown (Singapore)

text: Queenstown (, ) on yksi Singaporen alueista (). Se sijaitsee Keskisellä suuralueella Etelä-Singaporessa. Queenstown rajoittuu lännessä Clementiin, pohjoisessa Bukit Timahiin, koillisessa Tangliniin, lännessä Bukit Merahiin ja etelässä Singaporensalmeen. Queenstown on nimetty kuningatar Elisabet II:n mukaan. Ennen kuin Queenstowniin rakennettiin asuntoja, alueella oli brittien sotilastukikohta. Se oli myös ensimmäinen satelliittikaupunki. Queenstownissa olevassa Har Par Villassa on esillä kiinalaista kulttuuria esittelevä huvipuisto. Queenstownissa on myös Holland Village, joka on tunnettu suuresta määrästä ravintoloita ja kahviloita. Queenstownissa on myös Singaporen kansallisen yliopiston.


title: Queenstown (Singapore)

text: asukasluku vuoden 2010 väestölaskennassa oli 98 502 ja vuoden 2015 ennusteessa 98 050. Alueen pinta-ala on 20,43 km.


title: Queenstown (Singapore)

text: Queenstown jaetaan viiteentoista osa-alueeseen ().


title: Bukit Timah (alue)

text: Bukit Timah (, ) on yksi Singaporen alueista (). Se sijaitsee Keskisellä suuralueella Keski-Singaporessa. Bukit Timah rajoittuu pohjoisessa Central Water Catchmentiin, luoteessa Bukit Panjangiin, lännessä Bukit Batokiin, lounassa Clementiin, etelässä Queenstowniin ja idässä Tangliniin ja Novenaan. Alue on nimetty Singaporen korkeimman kohdan Bukit Timahin mukaan. Bukit Timah on tunnettu kalliina asuinalueena. Alueella on myös paljon kouluja, jotka on arvioitu Singaporen parhaimmiksi. Bukit Timahissa on muun muassa kasvitieteellinen puutarha Botanic Gardens.


title: Bukit Timah (alue)

text: asukasluku vuoden 2010 väestölaskennassa oli 70 314 ja vuoden 2015 ennusteessa 74 470. Alueen pinta-ala on 17,53 km.


title: Bukit Timah (alue)

text: Bukit Timah jaetaan kahdeksaan osa-alueeseen ().


title: Seksikäs-Suklaa

text: Seksikäs-Suklaa (oikealta nimeltään Luyeye Konssi, s. 14. maaliskuuta 1992 Luanda, Angolan kansantasavalta) on suomalainen mediapersoona, tubettaja, juontaja sekä artisti. Konssi tuli tunnetuksi lyhyistä humoristisista videoistaan.


title: Seksikäs-Suklaa

text: Konssin perhe on kotoisin Angolasta. Hänen perheensä muutti Angolasta Saloon Konssin ollessa yhdeksänvuotias. Kun Konssi meni yläasteelle, perhe muutti Helsinkiin. Peruskoulun jälkeen hän opiskeli matkailuvirkailijaksi ja valmistui vuonna 2012. Konssi on suorittanut käsikirjoittajan perusopinnot HEO Kansanopistossa ja valmistunut vuonna 2014.


title: Seksikäs-Suklaa

text: Konssi aloitti videoiden tekemisen serkkujensa kanssa "Suklaa Vaellus" -videosarjalla, jossa hän haastattelee ja provosoi ohikulkijoita.


title: Seksikäs-Suklaa

text: Nykyään Konssi kuvaa lyhyitä humoristia videoita Vine-, Instagram-, sekä YouTube-videoiksi. Konssin videot kertovat pääasiassa parisuhteista, maahanmuuttajista, suomalaisuudesta, sekä arkipäivän asioista. Lähes jokaisessa videossa esiintyy Konssin lisäksi hänen ystävänsä Dosdela. Silloin tällöin videoilla esiintyy myös Konssin veli Daniel Konssi sekä toinen sosiaalisesta mediasta tuttu hauskojen videoiden tekijäporukka Blokess. Konssi tekee myös parodioita muiden artistien kappaleista. Konssin käsissä 2010 vuoden kesähitistä ”Danza Kudurosta” tuli ”Mannet riivaa”. Cheekin ”Timantit on ikuisia” -kappaleesta tehty parodiaversio on nimeltään ”Somalit on ikuisia”, sekä Draken ”Hotline Bling” on saanut nimekseen ”Oot paikalla mut et vastaa”. Konssin suosituimpiin videoihin kuuluu hänen alter egonsa Johnny Givan pilapuhelu sekä Suomen hauskimmat vinet -videosarjat . Konssi on esiintynyt "Salatut elämät" -televisiosarjassa pienessä roolissa.


title: Seksikäs-Suklaa

text: Konssi on yksi Ruudolfin Lihamyrsky-levy-yhtiön jäsen. 6. toukokuuta 2016 Konssi julkaisi ensimmäisen singlensä ”Niiku97”, singlellä esiintyy myös Dosdela. Kappale on Lihamyrsky-levy-yhtiön Tumma toukokuu -kampanjan ensimmäinen julkaisu. Konssi julkaisi 13. toukokuuta 2016 toisen singlensä ”Bandida”, jolla esiintyy myös VG+. Kappale on Tumma toukokuu -kampanjan toinen julkaisu. Konssi julkaisi kolmannen singlensä ”Sitä minäkin” 13. lokakuuta 2016.


title: Marine Parade

text: Marine Parade (, ) on yksi Singaporen alueista (). Se sijaitsee Keskisellä suuralueella Etelä-Singaporessa. Marine Parade rajoittuu lännessä Marina Eastiin, luoteessa Kallangiin, pohjoisessa Geylangiin, idässä Bedokiin ja etelässä Singaporensalmeen. Marine Parade on suosittu asuinalue johtuen keskustan ja lentokentän läheisestä sijainnista. Alueella on aikaisemmin ollut muun muassa kookospähkinäviljelmiä. Alueella asuu paljon kiinalaisia, intialaisia ja malaijeja.


title: Marine Parade

text: Marine Parade asukasluku vuoden 2010 väestölaskennassa oli 47 318 ja vuoden 2015 ennusteessa 48 730. Alueen pinta-ala on 6,12 km.


title: Marine Parade

text: Marine Parade jaetaan viiteen osa-alueeseen ().


title: Muang Sing

text: Muang Sing on kaupunki Loung Namthan provinssissa Laosin luoteisosassa. Oopiumikaupalla oli ennen suuri merkitys alueen talouteen. Seudulla asuu muun muassa akhoja.


title: Ivo Jan

text: Ivo Jan (s. 3. huhtikuuta 1975 Jesenice, Slovenian ST, Jugoslavia) on slovenialainen jääkiekkovalmentaja ja entinen jääkiekkoilija, pelipaikaltaan keskushyökkääjä. Hän toimii Itävallan Erste Bank Eishockey Ligan Graz 99ersin päävalmentajana sekä Slovenian A-maajoukkueen apuvalmentajana. Jan pelasi omalla pelaajaurallaan 13 kautena miesten pelejä kotimaassaan. Hän pelasi ulkomailla Pohjois-Amerikassa, Saksassa, Suomessa, Itävallassa, Ruotsissa, Sveitsissä ja Italiassa. Jan laukoi oikealta.


title: Ivo Jan

text: Jan aloitti uransa Olimpija Ljubljanassa Slovenian pääsarjassa 16-vuotiaana kaudella 1991–1992. Hänet valittiin kauden 1994–1995 päätteeksi liigan parhaaksi pelaajaksi. Kaudella 1995–1996 Jan voitti Slovenian liigan pistepörssin tehoilla 45+37=82. Hän voitti Slovenian-mestaruuden vuosina 1995, 1996 ja 1997, kunnes Jan siirtyi kaudeksi 1997–1998 Pohjois-Amerikkaan ECHL-joukkue Johnstown Chiefsin riveihin. Hän pelasi siellä 20 ottelua ja palasi takaisin Olimpijaan. Jan voitti kaudella 1998–1999 Alpenligan maalipörssin 38 osumallaan sekä samalla kaudella myös Slovenian kansallisen pääsarjan mestaruuden. Hänet valittiin myös Slovenian liigan tähdistökentälliseen.


title: Ivo Jan

text: Kauden 1999–2000 Jan aloitti Saksan DEL-liigan Revierlöwen Oberhausenissa, jossa hän pelasi 13 ottelua. Tämän jälkeen Jan pelasi viisi Interliga-ottelua kasvattajaseuraassaan Olimpija Ljubljanassa, josta hän siirtyi marraskuun 1999 lopulla try-outille SM-liigajoukkue JYPiin. Janista tuli SM-liigan kaikkien aikojen toinen slovenialaispelaaja, kun JYPissä pelasi samaan aikaan ennestään maanmies Nik Zupančič. Hän pelasi siellä kymmenen ottelua tehden yhden syöttöpisteen, eikä saanut jatkosopimusta. Tammikuussa 2000 Jan siirtyi JYPistä loppukaudeksi sarjatasoa alemmas I-divisioonajoukkue Kokkolan Hermekseen, jossa hän teki puolestaan 18 runkosarjaottelussa 20 tehopistettä.


title: Ivo Jan

text: Myös kaudella 2000–2001 Jan pelasi kolmessa eri maassa. Hän aloitti kautensa Itävallan pääsarjan nousijajoukkue DEK Klagenfurtissa, jonka paras maalintekijä Jan oli 14 osumallaan. Hän siirtyi kuitenkin loppukaudesta Ruotsin toiseksi korkeimmalle sarjatasolle Allsvenskanin Skellefteå AIK:hon, mutta kesken Kvalserienin Jan palasi kotimaahansa ja siirtyi HK Jesenicen paitaan. Kaudeksi 2001–2002 hän siirtyi itävaltalaiseen Graz 99ersiin, jonka paras maalintekijä ja toiseksi paras pistemies Jan oli tehoilla 25+18=43. Hän sijoittui Itävallan liigan maalipörssissä kolmanneksi ja pistepörssissä seitsemänneksi. Kauden 2002–2003 Jan pelasi kasvattajaseurassaan Olimpija Ljubljanassa Interligaa ja Slovenian pääsarjaa, joista jälkimmäisessä liigassa hän oli joukkueen paras maalintekijä sekä runkosarjassa 24 osumallaan että pudotuspeleissä seitsemällä osumallaan. Jan jakoi koko pudotuspelien maalipörssin voiton HK Jesenicen Tomaž Razingarin ja HK Slavija Ljubljanan Uroš Peruzzin kanssa. Hän voitti kauden päätteeksi Slovenian-mestaruuden.


title: Ivo Jan

text: Kaudeksi 2003–2004 Jan palasi Graz 99ersiin. Hän voitti tehoilla 32+15=47 koko Erste Bank Eishockey Ligan maalipörssin ja jakoi pistepörssin kuudennen sijan Klagenfurter AC:n Matti Kaipaisen kanssa. Grazin sisäisessä pistepörssissä Jan oli toinen Warren Norrisin jälkeen. Hän voitti myös joukkueen sisäisen tehotilaston lukemalla +22. Kaudeksi 2004–2005 Jan siirtyi Saksaan DEL-joukkue Krefeld Pinguineen. Loppukaudesta hän siirtyi kuitenkin EBEL-joukkue Vienna Capitalsiin. Jan ehti pelata joukkueessa ainoastaan 12. huhtikuuta 2005 pelatun seitsemännen finaaliottelun Klagenfurter AC:tä vastaan, jolloin hän teki 6–2-voittoon päättyneen ottelun Itävallan-mestaruuden ratkaisseen maalin. Lisäksi Jan sai ottelussa yhden syöttöpisteen. Hän pelasi kauden aikana myös kuusi ottelua kotimaassaan HK Jesenicen joukkueessa. Jan pelasi kaksi seuraavaa kautta taas Krefeldissä. Kaudella 2006–2007 hän oli joukkueen toiseksi paras maalintekijä ja kolmanneksi paras pistemies tehoilla 21+20=41. Jan sijoittui DEL:n maalipörssissä kymmenenneksi.


title: Ivo Jan

text: Jan pelasi kaudet 2007–2008 ja 2008–2009 taas Graz 99ersissa, joista ensimmäisellä kaudella hän oli joukkueen toiseksi paras maalintekijä ja kolmanneksi paras pistemies tehoilla 17+20=37. Jan vahvisti loppukaudella Sveitsin National League A:ssa pelaavaa HC Ambrì-Piottaa. Kaudeksi 2009–2010 hän siirtyi jatkamaan EBEL-uraansa kasvattajaseuraansa Olimpija Ljubljanaan, mutta Jan siirtyi kuitenkin kesken kauden tammikuussa 2010 loppukaudeksi Italian Serie A:han HC Fassan riveihin. Kauden 2010–2011 kynnyksellä hän siirtyi HK Olimpija Ljubljanan joukkueeseen pelaamaan Slohokej Ligaa. Jan teki 24 runkosarjaottelussa peräti 64 (28+34) tehopistettä ja sijoittui toiseksi sekä pistepörssissä joukkuetoverinsa Ken Ograjenšekin jälkeen että maalipörssissä joukkuetoverinsa Luka Bašičin jälkeen. Hän voitti kevään 2011 pudotuspelien piste- ja maalipörssin tehoilla 12+10=22. HK Olimpija eteni Slohokej Ligan finaaliin, mutta mestaruuden vei lopulta kuitenkin serbialainen HK Partizan Belgrad otteluvoitoin 3–1.


title: Ivo Jan

text: Janin ilmoitettiin lopettaneen pelaajauransa huhtikuussa 2011.


title: Ivo Jan

text: Jan edusti Sloveniaa MM-kilpailuissa vuosina 2002, 2003 ja 2005. Vuoden 2003 turnauksessa hän jakoi joukkueensa sisäisen pistepörssin voiton Tomaž Vnukin kanssa tehoilla 3+2=5 ja vuoden 2006 turnauksessan Jan oli Slovenian paras maalintekijä neljällä osumallaan. Hän pelasi myös B-sarjan MM-kilpailuissa vuosina 1998 ja 1999 jakaen jälkimmäisessä turnauksessa Slovenian sisäisen maalipörssin voiton kolmella osumallaan sekä sittemmin I-divisioonan MM-kilpailuissa vuosina 2001, 2004 ja 2007, joista kaikki turnaukset päättyivät B-lohkon kultaan. Jan voitti vuoden 2001 turnauksen piste- ja maalipörssin tehoilla 15+3=18. Hänen maalimääränsä on MM-kilpailujen toiseksi korkeimman sarjan tason kaikkien aikojen yhden turnauksen ennätys. Jan ohitti yhdellä maalilla aiemmin 14 osumaa B-sarjan MM-kilpailuissa tehneet Alankomaiden Jack de Heerin (1978) ja Itävallan Adelbert St. Johnin (1962). Hän oli Slovenian paras maalintekijä myös vuoden 2004 turnauksessa kuudella osumallaan.


title: Ivo Jan

text: Jan pelasi myös C-sarjan MM-kilpailuissa vuosina 1994, 1995 ja 1996, joista vuoden 1995 turnauksen maalipörssin voiton hän jakoi viidellä osumallaan joukkuetoverinsa Tomaž Vnukin ja Jugoslavian Ivan Prokićin kanssa. Lisäksi Jan pelasi Torinon olympiakisojen 2006 ja Vancouverin olympiakisojen 2010 karsinnoissa.


title: Ivo Jan

text: Jan pelasi myös alle 18-vuotiaiden C-sarjan EM-kilpailuissa vuonna 1993. Hän osallistui myös vielä Jugoslavian mukana vuoden 1990 B-sarjan EM-kilpailuihin ollessaan vain 14-vuotias.


title: Ivo Jan

text: Kauden 2012–2013 alussa, syyskuussa 2012 Jan liittyi Olimpija Ljubljanan EBEL-joukkueen apuvalmentajaksi Heikki Mälkiän johtamaan valmennustiimiin. Hänen yhteistyönsä Mälkiän kanssa kesti kuitenkin vain noin pari viikkoa, kun seura erotti Mälkiän ja pestasi uudeksi päävalmentajakseen Bojan Zajcin. Olimpija jäi EBEL:n pudotuspelien ulkopuolelle sijoittuen yhdeksänneksi, mutta voitti Slovenian oman pääsarjan mestaruuden keväällä 2013. Saman vuoden lokakuussa seura puolestaan erotti Zajcin ja palkkasi Janin Olimpijan uudeksi päävalmentajaksi, kun joukkue oli EBEL:n sarjataulukossa viimeisenä. Olimpija sijoittui EBEL-kauden 2013–2014 päätteeksi sijalle 11. jättäen karsintakierroksella taakseen HC Innsbruckin. Joukkueen kausi Slovenian pääsarjassa päättyi kuitenkin taas mestaruuteen.


title: Ivo Jan

text: Jan siirtyi kaudeksi 2014–2015 Graz 99ersin apuvalmentajaksi Todd Bjorkstrandin alaisuuteen. Joukkue sijoittui yhdeksänneksi. Kesken kauden 2015–2016, lokakuussa 2015 Jan nousi Grazin päävalmentajaksi Bjorkstrandin saatua potkut. Joukkue sijoittui runkosarjassa 11:nneksi. Kaudeksi 2015–2016 hänet nimettiin myös Slovenian A-maajoukkueen apuvalmentajaksi Nik Zupančičin johtamaan valmennustiimiin. Jan voitti vuoden 2016 IA-divisioonan MM-turnauksesta kultaa ja oli nostamassa joukkuetta vuoden tauon jälkeen A-sarjaan.


title: Ivo Jan

text: Janin isä Ivo Sr. on entinen Jugoslavian maajoukkuekiekkoilija.


title: SES-9

text: SES-9 on luxemburgilaisen SES:n operoima geostationaarinen tietoliikennesatelliitti, joka laukaistiin 4. maaliskuuta 2016 SpaceX:n Falcon 9 Full Thrust -raketilla. Satelliittia voidaan käyttää DTH-lähetyksiin ja laajakaistayhteyden lähettämiseen sekä mobiiliverkkojen ja Internetin runkoverkon välisenä backhaul-yhtetytenä. SES-9:n palvelualueeseen kuuluvat Kaakkois-Afrikka, Lähi-itä, Etelä- ja Itä-Aasia sekä osia Oseaniasta.


title: SES-9

text: Satelliitti oli SpaceX:n päivitetyn Falcon 9 Full Thrust -raketin toinen laukaisu ja ensimmäinen geostationaariselle siirtoradalle. SES-9 oli myös laukaisuhetkellään raskain SpaceX:n Falcon 9 -raketin GTO-radalle viemä hyötykuorma noin 5 300 kilogramman massallaan.


title: SES-9

text: SES-9 on Boeingin valmistama satelliitti, joka rakentuu yhtiön BSS-702HP-satelliittirungon ympärille. Satelliitti on varustettu 81:llä K-kaistan transponderilla, ja painaa 5 271 kilogrammaa


title: SES-9

text: SES-9 on tarkoitus sijoittaa kiertoradalla segmentille 108,2° itäistä pituutta, josta se palvelee 22,29 miljoonan aasialaisen kotitalouden tietoliikennettä. Satelliitti tuo alueelle uutta siirtokapasiteettia, minkä lisäksi se korvaa käytöstä poistuvan vuonna 2000 laukaistun NSS-11-tietoliikennesatelliitin, joka oli siirtynyt SES:lle Americom-yhtiön oston yhteydessä. Noin 15 vuoden käyttöiälle suunniteltu NSS-11 siirretään korvaamisensa jälkeen toiselle kiertoratasegmentille, missä sen on tarkoitus jatkaa toimintaansa.


title: SES-9

text: SES-9 sijoittuu samalle kiertoratasegmentille SES-7-satelliitin kanssa, jonka SES osti konkurssin tehneeltä ProtoStar-yhtiöltä. SES-7 on toiminut yhteistyössä NSS-11-satelliitin kanssa, ja sen käyttöä on tarkoitus jatkaa myös SES-9:n kanssa.


title: SES-9

text: SES-9-satelliittia voidaan käyttää DTH-lähetyksiin ja laajakaistayhteyden lähettämiseen sekä mobiiliverkkojen ja Internetin runkoverkon välisenä backhaul-yhtetytenä. SES-9:n palvelualueeseen kuuluvat Kaakkois-Afrikka, Lähi-itä, Etelä- ja Itä-Aasia sekä osia Oseaniasta.


title: SES-9

text: SES-9 oli tarkoitus laukaista alun perin syksyllä 2015, mutta laukaisu viivästyi kesäkuussa 2015 CRS-7-rahtilennon yhteydessä sattuneen onnettomuuden takia. SES-9:n laukaisuaika tarkentui ensin 24. helmikuuta 2016. Lentoa päätettiin lykätä päivällä huonon sään vuoksi puoli tuntia ennen laukaisuikkunan aukeamista. Seuraavan päivän laukaisuyritys jouduttiin keskeyttämään hieman alle kaksi minuuttia ennen lentoonlähtöä polttoaineen tankkaamiseen liittyvien ongelmien vuoksi. Laukaisu siirtyi kolmella päivällä eteenpäin 28. helmikuuta 2016, jolloin SpaceX teki kaksi laukaisuyritystä. Ensimmäisen yrityksen keskeytti suoja-alueelle purjehtinut laiva. Toinen yritys tapahtui seuraavan päivän puolella kello 00.21 UTC-aikaa, mutta laukaisu keskeytettiin juuri ennen lentoonlähtöä moottoritehon jäätyä vaadittua alhaisemmaksi. Todennäköisenä syynä moottorien odotettua heikompaan suorituskykyyn oli raketin hapettimena käytetty nestehappi, joka oli päässyt laivan aiheuttamien viivästysten takia lämpenemään. Neljäs laukaisuyritys, jonka oli tarkoitus tapahtua 1. maaliskuuta 2016, jouduttiin myös hylkäämään liian voimakkaiden ylemmän korkeuden tuulien takia.


title: SES-9

text: Viidennellä yrityksellä Falcon 9 Full Thrust -raketti laukaisi SES-9:n onnistuneesti Cape Canaveral Air Force Stationin laukaisukompleksi 40:ltä 4. maaliskuuta kello 23.35 UTC-aikaa. Raketin ensimmäisen vaiheen yhdeksän Merlin 1D -moottoria paloivat kaksi minuuttia ja 36 sekuntia, jonka jälkeen ensimmäinen ja toinen vaihe irtautuivat toisistaan neljä sekuntia moottorien sammumisen jälkeen. Toinen vaihe jatkoi satelliitin viemistä halutulle radalle kuuden minuutin ja 14 sekunnin poltolla, jonka jälkeen sen Merlin 1D Vacuum -moottori sammutettiin ennen toista käynnistystä. Ensimmäisen vaihe aloitti irtautumisen jälkeen laskeutumisyrityksen 600 kilometriä Floridan niemimaasta itään merellä sijaitsevalle ASDS-lautalle. Rakettivaihe teki kaksi paluupolttoa, mutta tuhoutui silti kovassa laskeutumisessa. SES-9-lennon yhteydessä tehty laskeutumisyritys oli tosin muita vastaavia yrityksiä haastavampi korkeiden ratavaatimusten takia. Toinen vaihe käynnistettiin uudelleen viimeiselle poltolle noin 27 minuuttia lentoonlähdön jälkeen. Poltto kesti 48 sekuntia, ja se vei satelliitin halutulle siirtoradalle. SES-9 irtautui rakettivaiheesta puoli minuuttia toisen polton päättymisen jälkeen. Toinen vaihe jäi satelliitin irtautumisen jälkeen hyvin elliptiselle LEO-radalle.


title: SES-9

text: SES-9 käytti omaa kemiallista- ja sähköpropulsiojärjestelmäänsä lopulliselle geostationaariselle radalle siirtymiseen. Satelliitti oli saavuttanut halutun radan ja aloitti kaupallisen toimintansa kesäkuun 2016 alulla.


title: SA-TU Logistics

text: SA-TU Logistics on vuonna 1987 perustettu logistiikkayhtiö . Yhtiö on suurin yksityisessä omistuksessa oleva tulli-ilmoitusten tuottaja Suomessa. Ulkomaankaupan dokumentaatiopalveluiden lisäksi yhtiö tuottaa kotimaan kuljetuspalveluita sekä tavarankäsittelyä. Päätoimipaikka sijaitsee Vuosaaren satamassa.


title: SA-TU Logistics

text: SA-TU Logisticsille myönnettiin vuonna 2008 AEO-todistus ensimmäisten yritysten joukossa Euroopassa


title: SA-TU Logistics

text: Helsingin Huolintatyönjohto Oy (myöhemmin SA-TU Logistics) perustettiin lokakuussa 1987. Yhtiötä oli perustamassa kolme huolintaliikettä: Oy Huolintakeskus Ab, Oy Henry Nielsen Ab ja John Nurminen Oy.


title: SA-TU Logistics

text: Yhtiöstä käytettiin jo 1990-luvulla yleisesti nimeä SA-TU, lyhennettä sanoista satama ja tullaus.


title: SA-TU Logistics

text: Lokakuussa 2005 SA-TUn silloiset kolme omistajaa, DHL, UPS ja Kaukohuolinta, myivät osakkeensa SA-TUn ylimmälle johdolle. SA-TUn liikevaihto oli tuolloin 3,5 miljoonaa euroa. Vuonna 2005 yhtiön nimi muutettiin virallisesti SA-TU Logistics Oy:ksi.


title: SA-TU Logistics

text: Vuonna 2015 SA-TU Logistics ilmoitti aloittavansa miljoonainvestoinnin Vuosaaren satamaan. Investoinnin ensimmäisessä vaiheessa satamaan rakennettiin uusi 4 000 m2 massatavaraterminaali, jossa keskitytään ensisijaisesti sahatavaran, vanerin, liimapuun ja erilaisten terästen välivarastointiin, kontittamiseen ja konttien purkuun.


title: Dominique Arribagé

text: Dominique Arribagé (s. 11. toukokuuta 1971) on ranskalainen jalkapallovalmentaja ja entinen puolustaja.


title: Dominique Arribagé

text: Arribagé aloitti pelaajauransa US Colomiersin joukkueessa, josta siirtyi juniori-ikäisenä Toulouse FC:n organisaatioon. Hän debytoi Toulousen edustusmiehistössä Ranskan pääsarjassa elokuussa 1992. Hän nousi ensimmäisellä kaudellaan seuran avauskokoonpanoon ja pelasi kaikkiaan kuusi kautta Toulousen puolustuksen johtohahmona. Vuonna 1998 Arribagé sai kilpailukieltoa nandrolonin käytöstä.


title: Dominique Arribagé

text: Tapauksen jälkeen Arribagé siirtyi Stade Rennais'n joukkueeseen, jossa hän pelasi toiset kuusi kautta ollen yksi bretagnelaisseuran avainpuolustajista. Hän palasi Toulouseen vuonna 2004. Arribagé oli seuran johtavia pelaajia aina kauteen 2007/08 saakka, kunnes hän lopetti aktiiviuransa 37-vuotiaana. Kaikkiaan hän pelasi Toulousen paidassa 335 ottelua.


title: Dominique Arribagé

text: Maaliskuussa 2015 Arribagésta tuli ex-seuransa Toulousen päävalmentaja. Arribagén johdolla putoamiskamppailuun juuttunut Toulouse voitti neljä kauden yhdeksästä viimeisestä ottelusta, mikä riitti varmistamaan seuralle sarjapaikan viiden pisteen erolla Évianiin. Kauden jälkeen hänen sopimustaan jatkettiin kesään 2016.


title: Dominique Arribagé

text: Kausi 2015/16 oli Arribagén joukkueelle vaikea. Kausi alkoi hyvin kotivoitolla AS Saint-Étiennestä 2–1, mutta seuraavaa voittoa liigassa Toulouse jahtasi aina marraskuun loppuun saakka, jolloin OGC Nice kaatui kotona 2–0. Heikkojen esitysten myötä Toulouse juuttui sarjan toiseksi viimeiseksi ja lopulta helmikuun lopussa 2016 Arribagé ilmoitti siirtyvänsä syrjään päävalmentajan tehtävästä. Hän jatkaa seuran palveluksessa muissa tehtävissä.


title: Dominique Arribagé

text: Arribagé on naimisissa ranskalaisen Les Républicains -puoluetta edustavan poliitikko Laurence Arribagén kanssa. Heillä on kolme lasta.


title: Varanus semotus

text: Varanus semotus on Papua-Uuden-Guinean Mussaun saarella elävä varaanilaji. Varaani on alueellaan huippupeto ja voi kasvaa jopa metrin pituiseksi. Se on elänyt eristäytyneenä yksi tai jopa kaksi miljoonaa vuotta. Lajin löysi tieteelle uutena suomalainen Valter Weijola vuonna 2016. Laji poikkeaa muista tunnetuista varaaneista muun muassa värityksensä, kuten vaaleanpunaisen kielen perusteella. Sen pitkä eristäytymisaika on varmistettu DNA-tutkimuksin.


title: HMS Britannia (1682)

text: HMS Britannia oli Englannin kuninkaallisen laivaston vuonna 1682 vesillelaskettu 100-tykkinen kolmikantinen ensimmäisen luokan linjalaiva.


title: HMS Britannia (1682)

text: Alus tilattiin 5. maaliskuuta 1678 Chathamin telakalta, jossa rakennustöistä vastasi Phineas Pett junior vuoden 1680 loppuun ja sen jälkeen Robert Lee. Sen köli laskettiin kesäkuussa 1679 ja alus laskettiin vesille 28. kesäkuuta 1682, minkä jälkeen se makasi ankkurissa. Alus takiloitiin ja varustettiin Chathamissa erityistehtävään 1684-1688, minkä kustannukset olivat 2 315 puntaa rungosta, 2 138 puntaa takiloinnista ja varastoista.


title: HMS Britannia (1682)

text: Alus otettiin palvelukseen helmikuussa 1691 amiraali Sir Edward Russellin lippulaivaksi päällikkönään John Fletcher. Se osallistui 19.-24. toukokuuta 1692 Barfleurin taisteluun. Alus poistettiin palveluksesta joulukuussa 1695.


title: HMS Britannia (1682)

text: Alus palautettiin palvelukseen helmikuussa 1696 amiraali lordi John Berkeleyn lippulaivana ja Fletcherin ollessa edelleen aluksen päällikkönä. Alus partioi Ranskan rannikolla, kunnes se poistettiin palveluksesta lokakuussa 1697.


title: HMS Britannia (1682)

text: Aluksella tehtiin muutostöitä 1700-1701 ja se palautettiin palvelukseen tammikuussa 1702 amiraali Russellin (nyt Oxfordin jaarli) lippulaivana päällikkönään John Leake. Alus poistettiin palveluksesta kesäkuussa. Se palautettiin palvelukseen helmikuussa 1705 amiraali Sir Cloudisley Shovellin lippulaivana päällikkönään John Norris. Alus osallistui vuonna 1705 Barcelonaan tehtyyn hyökkäykseen ja se poistettiin palveluksesta elokuussa 1707, minkä jälkeen alus makasi ankkurissa vuoteen 1709.


title: HMS Britannia (1682)

text: Elokuussa 1714 alus todettiin palveluskelvottomaksi ja se määrättiin 1715 purettavaksi ja uudelleen rakennettavaksi Woolwichin telakalle. Alus laskettiin vesille 30. lokakuuta 1719 100-tykkisenä ensimmäisen luokan linjalaivana, jonka tykkikannen pituus oli kasvatettu etriin ja leveys etriin. Koon kasvatus lisäsi syväyksen etriin.


title: HMS Britannia (1682)

text: Alus siirrettiin satamapalvelukseen 1745 ja se romutettiin 1749.


title: Blood Father

text: Blood Father on vuonna 2016 ensi-iltansa saanut amerikkalais-ranskalainen toimintaelokuva, jonka on ohjannut Jean-François Richet ja käsikirjoittanut Peter Craig, perustuen hänen samannimiseen novelliinsa. Elokuvan päähenkilöitä esittävät Mel Gibson, Erin Moriarty, Elisabeth Röhm ja William H. Macy.


title: Blood Father

text: Ex-vanki tapaa jälleen hänen 16-vuotiaan tyttärensä ja yrittää suojella häntä huumekauppiailta, jotka yrittävät tappaa hänet.


title: Legenda (täsmennyssivu)

text: Legenda voi tarkoittaa ainakin seuraavia:


title: Doverin taistelu

text: Doverin taistelu tai Goodwin Sandsin taistelu käytiin 19. toukokuuta 1652 ensimmäisessä Englannin–Hollannin sodassa Englannin tasavallan ja Alankomaiden tasavallan laivastojen välillä.


title: Doverin taistelu

text: Englannin parlamentti oli antanut lokakuussa 1651 ensimmäisen merenkulkulain (), jonka tarkoituksena oli rajoittaa Alankomaiden kauppaa. Lisäksi vuoden 1652 alussa George Ayscue valtasi alankomaalaisen saattueen, johon kuului 27 alusta Länsi-Intiassa perusteenaan kauppalakien rikkomukset. Kumpikin osapuoli aloitti tämän jälkeen valmistautumisen sotaan.


title: Doverin taistelu

text: Cromwellin määräyksestä jokaisen Pohjanmerellä tai Kanaalissa purjehtineen aluksen tuli tervehtiä lipulla havaitsemiaan Englannin laivaston aluksia. Tromp ei kuitenkaan noudattanut annettua määräystä, jolloin Blake ampui kolme varoituslaukausta. Kolmannen laukauksen osuessa alankomaalaisten alukseen haavoittaen miehistöä määräsi Tromp aluksensa "Brederoden" ampumaan täyslaidallisen, johon Blake vastasi. Laivasto-osastot kävivät tämän jälkeen viisi tuntisen tykistötaistelun.


title: Doverin taistelu

text: Kumpikin laivasto vaurioitui, mutta pimeyden laskeutuessa alankomaalaiset vetäytyivät suojataksaan saattueen aluksia. Englantilaiset valtasivat kaksi harhailijaa. "Sint Laurens" vallattiin myöhemmin takaisin ja "Sint Maria" hylättiin uppoamiskuntoisena, mutta alankomaalaiset saivat sen kuitenkin kuljetettua takaisin rannikolle. Maat julistivat sodan toisilleen 10. heinäkuuta.


title: Vesa Vanhalakka

text: Vesa Vanhalakka (s. 1958) on suomalainen tiedetoimittaja. Hän on kirjoittanut vuodesta 2002 lähtien päätoimisesti tieteisiin keskittyviä juttuja. Suomen tiedetoimittajien liitto valitsi Vanhalakan vuoden 2016 Vuoden tiedetoimittajaksi. Vanhalakan työnantaja on Aamulehti.


title: Olympia-orkesteri

text: Olympia-orkesteri on Jukka Hakokönkään vuonna 1995 perustama yhtye, jota Hakoköngäs johti kuolemaansa saakka. Yhtye on esiintynyt muun muassa Helsingin juhlaviikkojen huvilateltan housebandina vuosina 1995-2004. Se soittaa taustayhtyeenä Pekka Strengin levyllä Unen maa sekä Jukka Virtanen -tribuuttialbumilla Sanat Jukka Virtanen.


title: Peter Dokl

text: Peter Dokl (11. tammikuuta 1985 Ljubljana, Slovenian ST, Jugoslavia) on slovenialainen ampumahiihtäjä. Dokl on kilpaillut viidesti MM-kilpailuissa ja kahdesti olympialaisissa.


title: Peter Dokl

text: MM-kilpailuihin Dokl on osallistunut vuosina 2008, 2009, 2011, 2012 ja 2013. Hänen paras henkilökohtainen sijoitus on 21. sijoitus vuodelta 2013. Viestissä hän oli vuonna 2011 kahdeksas. Nuorten MM-kilpailuista Dokl voitti henkilökohtaisesta kilpailuista hopeaa vuonna 2004.


title: Peter Dokl

text: Dokl osallistui olympialaisiin vuosina 2010 ja 2014. Dokl ei ole menestynyt olympialaisissa, sillä parhaimmillaan hän oli vuonna 2010 sprinttikilpailun lopputuloksissa sijalla 58. Vuonna 2014 hän oli osa Slovenian kuudenneksi sijoittunutta viestijoukkuetta.


title: Peter Dokl

text: Ampumahiihdon maailmancupissa Dokl ei ole kertaakaan ollut henkilökohtaisessa kilpailussa kymmenen parhaan joukossa. Parhas sijoitus on 11. sija kaudelta 2009–2010 Italian Anterselvasta.


title: Tuntikulma

text: Tuntikulma on tähtitieteessä ja tähtitieteellisessä navigoinnissa yksi ekvaattorijärjestelmän koordinaateista, jolla ilmoitetaan suunta kohti taivaanpallolla olevaa pistettä. Pisteen tuntikulma on kahden tason välinen kulma, jotka leikkaavat toisensa Maan akselilla. Toinen näistä kulkee kyseisen pisteen kautta ja sisältää myös sen kautta kulkevan tuntiympyrän, kun taas toinen tasoista on "meridiaanitaso", joka kulkee havaintopaikkakunnan zeniitin kautta.


title: Tuntikulma

text: Pisteen tuntikulma ilmoitetaan sen kulmaetäisyytenä meridiaanitasosta myötääviään eli länteen. Tähtitieteessä tuntikulma määritellään taivaanpallolla taivaanekvaattoria pitkin mitattuna kulmana meridiaanilta länteen päin kyseisen pisteen kautta kulkevalle tuntiympyrälle saakka. Se ilmoitetaan tavallisesti aikayksikköinä siten, että 24 tuntia vastaa täyttä kulmaa eli 360 astetta. Tähtitieteellisessä navigoinnissa sen sijaan on käytäntönä mitata tähtien sijainti asteina länteen joko nollameridiaanilta ("Greenwichin tuntikulma", , GHA), paikallisesta meridiaanista ("paikallinen tuntikulma", , LHA) tai kevättasauspisteestä ("sideerinen tuntikulma", , SHA).


title: Tuntikulma

text: Tuntikulma yhdessä deklinaation kanssa määrittää yksikäsitteisesti suunnan kohti taivaanpallolla olevaa pistettä ekvatoriaalisessa koordinaattijärjestelmässä.


title: Tuntikulma

text: Tähtitieteellisen kohteen tuntikulman (LHA) ja rektaskension formula_1 välillä on yhteys


title: Tuntikulma

text: missä LST on kevättasauspisteen tuntikulma eli tähtiaika.


title: Tuntikulma

text: Koska kohteen tuntikulma ja tähtiaika kasvavat tasaisesti ajan myötä, ne ilmoitetaan tavallisesti aikayksikköinä, jolloin täysi kierros eli 360 astetta vastaa 24 tuntia. Jos edellä saadusta kaavasta saadaan tuntikulmalle negatiivinen arvo, siihen on lisättävä 24 tuntia, ja jos arvoksi saadaan yli 24 tuntia, siitä on vähennettävä 24 tuntia. Täten tuntikulma on aina välillä 0...24 tuntia. Se ilmoittaa, kuinka pitkä aika on kulunut siitä, kun kyseinen kohde viimeksi oli havaintopaikkakunnan meridiaanilla; jos tuntikulma on 0, kohde on parhaillaan meridiaanilla.


title: Tuntikulma

text: Jos havaitsija on pituuspiirillä formula_3, joka on mitattu aikayksikköinä nollameridiaanilta länteen, taivaankappaleen tuntikulma hänen näkökulmasta on


title: Tuntikulma

text: missä LHA on kohteen paikallinen tuntikulma, GST Greenwichin tähtiaika ja formula_1 kohteen rektaskensio. Samoin kuin edellä, on tulokseen tässäkin tapauksessa tarvittaessa lisättävä tai siitä on vähennettävä 24 tuntia, jotta se aina olisi välillä 0...24 tuntia.


title: Tuntikulma

text: Ilmoitettaessa Auringon sijainti Maassa olevaan havaitsijaan nähden käytetään käsitettä "solaarinen tuntikulma" eli Auringon tuntikulma. Se on verrannollinen paikallisen aurinkoajan mukaisesta keskipäivästä kuluneeseen aikaan, mutta ilmaistaan tavallisesti kulmamittoina, asteina. Aurinkoajan mukaisen keskipäivän hetkellä solaarinen tuntikulma on tasan 0 astetta, sitä ennen se on negatiivinen ja sen jälkeen positiivinen ja kasvaa 15° tunnissa Esimerkiksi kello 10.30 paikallista aurinkoaikaa tuntikulma on -22.5°.


title: Tuntikulma

text: Solaarisen tuntikulman kosinin (cos("h")) avulla voidaan laskea Auringon zeniittikulma. Keskipäivän hetkellä aurinkoaikaa "h" = 0,000, joten cos("h")=1, ja lauseke cos(± "h") saa saman arvon aamupäivällä tietyn pituisen ajan ennen keskipäivää kuin iltapäivällä yhtä pitkän ajan kuluttua keskipäivästä. Niinpä samana päivänä aurinko on yhtä korkealla esimerkiksi klo 11.00 ja 13.00 paikallista aurinkoaikaa (mutta ei yleensä klo 11.00 ja 13.00 paikkakunnan virallista aikaa, joka saattaa aikavyöhykejärjestelmän ja kesäajan vuoksi poiketa huomattavastikin aurinkoajasta).


title: Tuntikulma

text: Taivaanpallolla olevan kappaleen sideerinen tuntikulma (SHA) on sen kulmaetäisyys länteen kevättasauspisteestä, mitattuna tavallisimmin asteina. Tähden sideerinen tuntikulma muuttuu vain hitaasti sen ominaisliikkeen ja Maan prekession vuoksi, eikä planeettojenkaan sideerinen tuntikulma muutu kovin nopeasti, joten sideeristä tuntikulmaa voidaan hyvin käyttää almanakoissa niiden aseman ilmoittamiseen tietyllä hetkellä. Sideeristä tuntikulmaa käytetään varsinkin tähtitieteellisessä navigoinnissa.


title: Tuntikulma

text: Määritelmän mukaan kohteen sideerinen tuntikulma saadaan vähentämällä 360 asteesta sen rektaskensio.


title: LHA

text: LHA voi tarkoittaa seuraavia:


title: Peräjärvi (Parkano)

text: Peräjärvi on Pirkanmaalla Parkanossa Jaakkolankylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Peräjärvi on osa Sammatinjoen valuma-aluetta.


title: Peräjärvi (Parkano)

text: Järven pituus on 1 kilometriä, leveys 400 metriä ja sen pinta-ala on 17 hehtaaria. Se sijaitsee Jaakkolankylästä neljä kilometriä pohjoiseen ja Poikkeusjärven ja Saaresjärven keskivaiheilla. Järvi on pitkä ja kapea ja eteläpäässä lounaaseen työntyy 200 metriä pitkä lahti, joka on soistumassa umpeen. Järven pohjoispäässä on ainoana saarena pieni luoto.


title: Peräjärvi (Parkano)

text: Järveen laskee metsäojia, jotka tuovat vettä ympäröiviltä ojitetuilta soilta. Länsipuolella sijaistevasta suuresta Ainesnevalta laskee järveen kaksi ojaa ja pohjoiselta vieläkin suuremmalta Lehminevalta laskee Peräjärvenluoma järven pohjoispäähän. Myös pieni 800 metrin päässä sijaitseva Korpilampi laskee näiden samojen ojien kautta. Järven laskujoki on ojamainen Peräjärvenjoki, joka kulkee kaakkoon ja etelään ohittaen ensin 2,4 kilometrin jälkeen Sammatinlammen ja laskee lopulta kuuden kilometrin jälkeen Jaakkolanjärveen. Jokeen yhtyy pohjoisesta eli vasemmalta Saaresjärven laskuoja, jonka kautta laskevat myös Lylyjärvi, Reppulampi ja Hakojärvi, ja idästä Kolulampi.


title: Peräjärvi (Parkano)

text: Rantaviivan pituus on 2,8 kilometriä. Rannat ovat kovaa metsämaata lukuun ottamatta pohjoispäätä, joka on avosuota, ja länsiranta, jossa ranta muodostaa kosteikon. Järven luusuassa rannat viettävät jyrkästi veteen ja laskujokeen. Eteläpuolella kohoaa Peräjärvenvuoden kallioinen huippu 23 metriä korkealle. Järvellä on kaksi maataloa ja noin 10 vapaa-ajan asuntoa. Niille johtaa tiet Jaakkolankylän ja Karttiperän yhdistävältä yhdystieltä 13355. Rannan tuntumassa on myös kota. Kodan kautta kulkee Saaresjärveltä tuleva polku, joka johtaa lounaaseen Parkanon seurakunnan leirikeskukseen Poikkeusjärvelle.


title: Peräjärvi (Parkano)

text: Järven vedenlaatua on tutkittu ainakin kahdesti vuosina 1994 ja tammikuussa 2008. Vuonna 2008 oli järvessä 0,25 metriä jäätä. Ensimmäinen mittaus tehtiin metrin syvyydessä ja toinen 1,6 metrin syvyydestä. Mittausten mukaan veden hapen kyllästysaste oli ensin 12% ja myöhemmin 32%. Happea oli vedessä ensin 1,6 mg/l (milligrammaa litrassa) ja myöhemmin 4,4 mg/l. Veden kokonaisfosforipitoisuudet olivat 64 µg/l (mikrogrammaa litrassa) ja 25 µg/l. Vastaavasti kokonaistyppipitoisuudet olivat 690 µg/l ja 740 µg/l. Näkösyvyys oli vuonna 2008 0,8 metriä ja sameus päällysvedessä ensin 1,1 FNU ja vuonna 2008 0,7 FNU. Veden happamuusarvot (pH) olivat vastaavasti 5,0 ja 4,5.


title: Peräjärvi (Parkano)

text: Vuonna 1959 painetussa peruskartassa oli Peräjärvi suuremman kokoinen kuin se on nykyään. Sillä oli tuolloin myös kaksi saarta, joista eteläisempi on maatunut kiinni rantaan suoritetun järvenlaskun yhteydessä. Järvenlaskun vaikutukset voidaan havaita seuraavassa peruskartassa vuodelta 1984.


title: Elsa Kallio

text: Siiri Elsa Maria Kallio, o.s. "Poutiainen" (14. tammikuuta 1889 Sortavala – 18. maaliskuuta 1955) oli suomalainen tekstiilitaiteilija.


title: Elsa Kallio

text: Kallion vanhemmat olivat kansakoulunopettaja Matti Poutiainen ja Hulda Emilia Nyqvist. Hänen puolisonsa oli vuodesta 1916 lehtori Väinö Kallio (k. 1946). Kallio kävi tyttökoulun 1905, Taideteollisen keskuskoulun 1927. Hän teki useita opintomatkoja Euroopan maihin 1925–1931, muun muassa I. G. Farbenindustrien tehtaalle Saksaan 1931.


title: Elsa Kallio

text: Kallio suunnitteli ja valmisti taidetekstiilejä 1927–1955 ja osallistui näyttelyihin Helsingissä, Amsterdamissa, Antwerpenissa ja Barcelonassa.


title: François Ciccolini

text: François Ciccolini (s. 3. kesäkuuta 1962) on ranskalainen jalkapallovalmentaja ja entinen hyökkääjä. Elokuusta 2018 lähtien hän on toiminut Stade Lavalin päävalmentajana.


title: François Ciccolini

text: Ciccolini aloitti pelaajauransa Olympique Ajacciossa 1980-luvun alussa. Hän pelasi Ranskan alasarjoissa vuoteen 1986 saakka, jolloin hän siirtyi Division 2:ssa pelaavaan SC Bastiaan. Ciccolini viihtyi seurassa kaksi kautta, kunnes palasi Olympique Ajaccioon. Ciccolini lopetti uransa vuonna 1990, mutta palasi vielä kentille 1990-luvun lopussa AS Porto Vecchiossa.


title: François Ciccolini

text: Ciccolini aloitti valmennusuransa vuonna 1999 AS Porto Vecchion pelaajavalmentajana ja luotsasi seuraa Ranskan alasarjoissa pari vuotta. SC Bastian organisaatiossa Ciccolini aloitti vuonna 2002 B-joukkueen päävalmentajana. Kaudella 2004/05 hän toimi Bastian päävalmentajana, mutta sai potkut huhtikuussa 2005 seuran juututtua putoamiskamppailuun.


title: François Ciccolini

text: Ciccolini palasi valmennustehtäviin kesällä 2008 FC Red Starin päävalmentajana, mutta sai potkut jo maaliskuussa 2009. Kesällä 2011 Ciccolinista tuli sveitsiläisen Neuchâtel Xamax'n päävalmentaja, mutta pesti päättyi potkuihin vain kahden ottelun jälkeen. Vuosina 2009–2011 Ciccolini valmensi AS Monacon U19-joukkuetta. Loka-marraskuussa 2014 Ciccolini toimi kuudessa ottelussa algerialaisen JS Kabylien päävalmentajana.


title: François Ciccolini

text: Joulukuussa 2014 Ciccolini palasi SC Bastian organisaatioon Ghislain Printantin apuvalmentajaksi. Printantin saatua potkut tammikuussa 2016, nousi Ciccolini putoamiskamppailuun juuttuneen Bastian peräsimeen. Ciccolinin johdolla Bastia paransi peliesityksiään ja nousi putoamisviivan alapuolelta liigan keskikastiin. Seurajohto palkitsi Ciccolinin huhtikuussa 2016 tekemällä hänen kanssaan kauden 2016/17 loppuun ulottuvan jatkosopimuksen.


title: François Ciccolini

text: Kaudella 2016/17 Bastia ei kyennyt haastamaan liigan keskikastin seuroja, vaan vajosi jälleen putoamiskamppailuun taistelemaan pääsarjapaikastaan. Seurajohdon kärsivällisyys alavireisiin esityksiin päättyi helmikuun lopussa 2017, kun Ciccolini sai potkut tehtävistään. Seura oli potkujen hetkellä liigan toiseksi viimeisenä.


title: François Ciccolini

text: Elokuussa 2018 Ciccolinista tuli Stade Lavalin päävalmentaja.


title: Brooklyn (täsmennyssivu)

text: Brooklyn voi tarkoittaa ainakin seuraavia:


title: Jaakko Laakso (keskimatkojen juoksija)

text: Jaakko-Petteri Mikael Laakso (s. 4. heinäkuuta 1992 Lempäälä) on suomalainen keskimatkojen juoksija, joka kilpailee pääosin 800 metrin juoksussa. Hän edustaa Tampereen Pyrintöä ja häntä valmentaa Lauri Hollo.


title: Jaakko Laakso (keskimatkojen juoksija)

text: Kalevan kisoista Laakso on voittanut hopeaa 800 metrillä vuosina 2016 ja 2017.


title: Jaakko Laakso (keskimatkojen juoksija)

text: Viestijuoksun Suomen-mestaruuskilpailuissa Laakso on voittanut 4 × 400 metrin viestijuoksussa kultaa vuonna 2016 ja hopeaa vuonna 2017.


title: Jaakko Laakso (keskimatkojen juoksija)

text: Maastojuoksun SM-kilpailuissa Laakso saavutti joukkuekilpailussa pronssia 2017.


title: Jaakko Laakso (keskimatkojen juoksija)

text: Vuoden 2015 sisäratojen SM-kilpailuissa Laakso saavutti kultaa 4 × 300 metrin viestistä ja hopeaa 800 metriltä. Vuoden 2016 sisäratojen SM-kilpailuista hän saavutti kultaa 800 metrillä ja 4 × 300 metrin viestissä.


title: Jaakko Laakso (keskimatkojen juoksija)

text: Laakson ennätysaika 800 metrillä on Lapinlahden Eliittikisoissa 19. kesäkuuta 2016 juostu 1.48,25 ja 400 metrillä Raaseporissa 12. kesäkuuta 2016 juostu 48,84.


title: Lauri Mannila

text: Lauri Mannila (s. 12. kesäkuuta 1998) on suomalainen maastohiihtäjä. Mannila edustaa Saloisten Reipasta ja hänen valmentajanaan toimii Seppo Mannila.


title: Lauri Mannila

text: Mannila saavutti pronssia suksikrossista vuoden 2016 nuorten talviolympialaisista Lillehammerista. Mitali oli Suomen ensimmäinen noissa kisoissa.


title: LIGO

text: LIGO eli Laser Interferometer Gravitational-wave Observatory on gravitaatioaaltojen havaitsemiseen tarkoitettu laitteisto, joka sijaitsee Yhdysvalloissa. Helmikuussa 2016 ilmoitettiin, että laitteistolla on havaittu ensimmäistä kertaa gravitaatiosäteilyn aaltoja eli gravitaatioaaltoja.


title: LIGO

text: LIGO koostuu kahdesta osasta, jotka sijaitsevat Louisianan osavaltiossa sijaitsevassa Livingstonin observatoriossa ja Washingtonin osavaltiossa sijaitsevassa Hanfordin observatoriossa 3000 kilometrin päässä toisistaan. Molemmat havaintolaitteet muodostuvat kahdesta suorakulmassa toisiinsa nähden olevista neljä kilometriä pitkistä sakaroista.


title: LIGO

text: Mittaus perustuu siihen, että molempiin sakaroihin ammutaan samanaikaisesti lasersäteet. Normaalitilanteessa molempien säteiden pitäisi palata täsmälleen samaan aikaan lähtöpisteeseensä. Jos näin ei käy, voi kyse olla gravitaatioaaltojen vaikutuksesta. Säteiden matka-ajanmäärittämiseen käytetään Interferometriaa. Lisävarmuutta asiaan saadaan, kun verrataan Washingtonin ja Louisianan havaintolaitteiden samanaikaisten kokeiden tuloksia keskenään. Jos molemmissa tuloksissa näkyy sama poikkeama, tulkitaan, että kyseessä on gravitaatioaallon vaikutus.


title: LIGO

text: Helmikuussa 2016 ilmoitettiin tiedotustilaisuudessa, että LIGOssa on havaittu gravitaatioaaltoja. 14. syyskuuta 2015 kello 11.51 UTC+2 havaittiin pulssi, joka tulkittiin seuraukseksi 1,3 miljardin valovuoden etäisyydellä tapahtuneesta kahden mustan aukon törmäämisestä.


Leisure Suit Larry Goes Looking for Love (in Several Wrong Places) on toinen peli "Leisure Suit Larry" -pelisarjassa jonka Sierra On-Line julkaisi vuonna 1988. Kuten edeltäjänsäkin, peli julkaistiin useammille alustoille, kuten MS-DOS, Atari ST ja Amiga. Pelimoottorina on Sierra's Creative Interpreter (SCI0), joka mahdollistaa 16-värisen EGA-grafiikan ja osittain hiiriohjatun käyttöliittymän. Pelimoottori tukee myös FM- ja General MIDI -musiikkia.


title: Leisure Suit Larry Goes Looking for Love (in Several Wrong Places)

text: Pelissä Larry Laffer ajautuu trooppiselle saarelle epäonnisen laivamatkan jälkeen. Aikaisemman pelin kritisoinnin takia ("Leisure Suit Larry in the Land of the Lounge Lizards"), jätti Sierra tietoisesti pois seksuaalissävytteisiä kohtauksia.


text: Ensimmäiseen "Leisure Suit Larry" -peliin verrattuna, tämä peli etenee lineaarisesti samalla lailla kuin Sierran muut seikkailupelit, erityisesti myöhäisemmät pelit "King's Quest" -pelisarjassa. Pelihahmon liikkeitä ohjataan näppäimistön nuolinäppäimillä, hiirellä ja peliohjaimella, vaikka tekstiparseria käytetään kaikkeen muuhun toimintaan. Pelaajan on selvitettävä pelissä erilaisia arvoituksia ja sokkeloita. Erilaisia esineitä pelaajan on myöskin löydettävä päästäkseen eteenpäin pelissä, muussa tapauksessa peli saattaa päättyä Larryn kuolemaan. Vaikka pelissä ei ole mitään näkyviä aikarajoituksia, täytyy tietyt asiat tehdä ripeästi jotta päästään seuraavaan pelikohtaukseen.


text: Pelin alussa Larry on leikkaamassa ruohoa omakotitalon nurmikolla. Talon omistaja Eve, kenen kanssa Larry oli seksuaalisessa kanssakäymisessä ensimmäisessä pelissä, ajaa talon pihaan avoautollaan. Eve hädin tuskin muistaa kuka Larry on, ihmettelee miksi hän leikkaa ruohoa ja käskee hänen raivoisasti painua matkoihinsa ja tehostaa käskyä antamalla koiransa virtsata Larryn päälle. Larryn tajuessa, että Eve oli vain yhden illan pano, lähtee hän lätkimään. Vähän myöhemmin Larry osallistuu television viihdeohjelmaan, missä voittaa ilmaisen lomamatkan. Valmistautuessaan laivaristeilylle, yksi mikrofilmi joutuu vahingossa Larryn haltuun; tämä saa KGB:n kuten myös hullun tiedemiehen Dr. Nonookeen Larryn jäljille.


text: Pelin aikana Larry käy useassa parturissa. Komediallisen piirteen parturit luovat ollessaan kaikki samannäköisiä missä Larry sitten parturipalveluita käyttääkin.


text: SCI-pelimoottorin kanssa jätti Sierra pois levykkeisiin perustuvat kopiosuojausmenetelmät. Pelin alussa on kopiosuojausruutu, jossa näytetään useita kuvia naisista. Pelaajan on annettava näytetyn naisen puhelinnumero joka löytyy pelin manuaalista. Jotkut versiot pelistä sisältävät dokumentoimattoman tavan ohittaa kopiosuojaus, kuten kirjoittamalla 0724 puhelinnumeroksi. Al Lowen syntymäpäivä on 24. heinäkuuta ja hän laittoi numeron peliin testausta varten, jotta ei tarvitsisi joka kerta etsiä kopiosuojauskoodia manuaalista.


title: Hildur Koskimies

text:
Hildur Koskimies, vuoteen 1907 "Forsman" (2. heinäkuuta 1861 Jurva – 17. maaliskuuta 1960) oli suomalainen koulunopettaja.
Koskimiehen vanhemmat olivat rovasti Oskar Wilhelm Forsman ja tämän toinen vaimo Maria Gustava Ahlholm. Koskimies valmistui tyttökoulusta 1879 ja jatko-opistosta 1881. Hän teki opintomatkoja Saksaan ja Sveitsiin. Hän toimi Porin suomalaisen yksityisen tyttökoulun historian ja saksan kielen opettajana vuodesta 1881 ja Porin tyttölyseon saksan kielen nuorempana lehtorina 1921–1931.


title: Alma Koskinen

text: Alma Helena Koskinen (22. kesäkuuta 1872 Ilmajoki – 26. huhtikuuta 1949), oli suomalainen kotiteollisuuden edistäjä.


title: Alma Koskinen

text: Koskisen vanhemmat olivat maanviljelijä Jaakko Koskinen ja Maria Wilhelmiina Kokko. Hän kävi Wetterhoffin työkoulun opettajaososaston, josta valmistui 1894, ja käsityökoulun 1895. Hän teki opintomatkoja Skandinaviaan ja Keski-Eurooppaan.


title: Alma Koskinen

text: Koskinen oli Keski-Suomen kansanopiston opettaja 1899–1906, Lahden kansanopiston opettaja 1906–1910, Itä-Hämeen kotiteollisuus yhdistyksen sihteeri ja konsulentti 1910–1914, Kotiteollisuus oy Pirtin naiskäsitöiden johtaja 1914–1917, Kotikäsityö oy Tellervon toimitusjohtaja 1917–1949.


title: Alma Koskinen

text: Koskinen oli Suomen käsityönopettajaliiton perustaja ja johtokunnan jäsen 1906–1931, Kotimaisen työn johtokunnan, myöhemmin hallituksen jäsen 1917–1949. Vuosina 1916–1934 hän oli Kotiteollisuusvaltuuskunnan jäsen sekä Suomen kotiteollisuusliiton perustaja ja hallinnon puheenjohtaja vuodesta 1929. Hän oli Suomen käsityönopettajaliiton kunniajäsen.


title: The Predator (elokuva)

text: The Predator on vuonna 2018 ensi-iltansa saanut yhdysvaltalainen toimintaelokuva, jonka on ohjannut Shane Black. Black on myös käsikirjoittanut elokuvan yhdessä Fred Dekkerin kanssa. Elokuva ei ole uudelleenfilmatisointi vaan jatko-osa.


title: The Predator (elokuva)

text: Arnold Schwarzenegger on ilmaissut mielenkiintonsa uutta Predator-elokuvaa kohtaan. Schwarzenegger esitti pääosaa ensimmäisessä elokuvassa. Siinä nähtiin myös Shane Black, joka esitti Hawkinsia.


title: Östra och Västra Kyrksundet

text: Östra och Västra Kyrksundet on kaksiosainen järvi Sundin kunnassa Ahvenanmaalla. Sen pinta-ala on 255,26 ha. Se esiintyy joissakin tilastoissa Ahvenanmaan suurimpana järvenä. Ylen ja Suomen ympäristökeskuksen vuonna 2011 järjestämässä kilpailussa se valittiin Ahvenanmaan maakuntajärveksi.


title: Östra och Västra Kyrksundet

text: Östra Kyrksundetia ympäröivät pohjoispuolella viljelysmaat, eteläpuolella jyrkät kalliot. Se on luokiteltu rehevöityneeksi 1980-luvulla. Järven kasvillisuus on Ahvenanmaan monipuolisinta, ja siihen kuuluu muun muassa järviruoko, osmankäämi, keltakurjenmiekka, vesihierakka, karvalehti, tähkä-ärviä sekä eri vitalajeja sekä kelluslehtisiä kasveja kuten ulpukka ja lumme.


title: Östra och Västra Kyrksundet

text: Molempien järvien kalastoa on aiemmin hallinnut särki, jonka osuus on nyttemmin pienentynyt. Nykyisin kaloja on paljon, etenkin ahventa, mutta särki on edelleen yleinen.


title: Östra och Västra Kyrksundet

text: Järviä yhdistämään on kaivettu noin 200 m pitkä kanava, Bromansströmmen. Västra Kyrksundet on yhteydessä Itämereen Slottsundetin kautta. Maankohoamisen takia järvet ovat muuttuneet makeavetisiksi, mutta 1930-luvulla sekä Bromansströmmen että Slottsundet ruopattiin, ja Västra Kyrksundetiin pääsi suolavettä. Vuodesta 1979 alkaen järvet ovat jälleen olleet erossa merivedestä, mutta pohjan lähellä on edelleen suolavesikerroksia. Bromansströmmen on ruopattu vuonna 2012 tavoiteena avata se kulkukelpoiseksi pienveneille.


title: Vidat

text: Vidat ("Potamogeton") on vitakasveihin kuuluva kasvisuku. Siihen kuuluu satakunta lajia.


title: Vidat

text: Vidat ovat monivuotisia ja juurakollisia vesikasveja. Niiden varsi on kasvaa pohjasta ja useilla lajeilla noin metrin pituinen. Kaikilla vitalajeilla on ohuita vedenalaisia uposlehtiä ja joillakin lajeilla on uposlehtien lisäksi möys paksumpia kelluslehtiä. Uposlehdet ovat joko nauhamaisia tai soikeita, kun taas kellusledet ovat enemmän tai vähemmän soikeita. Vitojen kukintona on pitkähkön varren päässä oleva tähkä. Kukat ovat nelilukuisia, ja hedelmä on kuiva luumarja.


title: Vidat

text: Eräitä lajeja pidetään haitallisina tulokaslajeina.


title: Anthon van Rappard

text: Anthon Gerhard Alexander van Rappard (14. toukokuuta 1858 Zeist, Alankomaat – 1. maaliskuuta 1892 Santpoort) oli hollantilainen taidemaalari ja piirtäjä. Hän maalasi öljyväreillä ja vesiväreillä.


title: Anthon van Rappard

text: Van Rappard oli Lawrence Alma-Tademan ja Jean-Léon Gérômen oppilas. Hän maalasi uransa aikana 1873–1892 Hollannissa, Belgiassa ja Pariisissa, viimeiset kolme vuottaan Santpoortissa. Hän oli Vincent van Goghin ystävä vuosina 1881–1885.


title: Kenta Maeda

text: Kenta Maeda (; s. 11. huhtikuuta 1988) on japanilainen baseballpelaaja, tarkemmin vasenkätinen aloittava syöttäjä. Hän syntyi Tadaokassa, Osakan prefektuurissa, ja pelasi vuosina 2007–2015 japanilaisessa Hiroshima Toyo Carp -joukkueessa.


title: Kenta Maeda

text: Maeda päätti yrittää uraa Yhdysvalloissa ja allekirjoitti 7. tammikuuta 2016 25 miljoonan dollarin viisivuotissopimuksen Los Angeles Dodgersin kanssa.


title: Regan Poole

text: Regan Leslie Poole (s. 18. kesäkuuta 1998 Cardiff) on walesilainen jalkapalloilija, joka edustaa Englannin valioliigassa pelaavaa Manchester Unitedia. Pelipaikaltaan Poole on keskuspuolustaja.


title: Regan Poole

text: Poole debytoi Newport Countyn paidassa Englannin kakkosliigassa kaudella 2014–2015 vain 16-vuotiaana. Yhteensä hän pelasi seuran paidassa 15 ottelua. Syyskuussa 2015 Poole siirtyi Manchester Unitediin. Hän debytoi seuran edustusjoukkueen paidassa helmikuussa 2016 Eurooppa-liigan ottelussa FC Midtjyllandia vastaan.


title: Regan Poole

text: Poole on edustanut Walesia alle 17-vuotiaiden maajoukkuetasolla.


title: Kolulampi (Parkano)

text: Kolulampi on Pirkanmaalla Parkanossa Jaakkolankylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Kolulampi on osa Sammatinjoen valuma-aluetta.


title: Kolulampi (Parkano)

text: Lammen pituus on 500 metriä, leveys 150 metriä ja sen pinta-ala on 4,1 hehtaaria. Se sijaitsee kolme kilometriä Jaakkolankylästä koilliseen Kouluvuoren ja Kolukankaan välissä olevalla ojitetulla suolla. Lampeen laskee kahdeksan suo-ojaa, joista pohjoispäässä oleva toimii samalla lameen laskuojana. Laajat suolaueiden ojitukset ovat hävittäneet lammen luontaisen laskuojan alkuperäisen paikan. Se on laskenut 3,5 kilometrin mittaisena Saaresjokeen Saaresjärven ja Sammatinjärven väliin Koluluoman nimisenä ojana. Rantaviivan pituus on 1,1 kilometriä ja ranta on Koluvuoren rinnettä lukuun ottamatta suota. Rinteessä on kaksi vapaa-ajan asuntoa, joille johtaa tiet seututieltä 332.


title: Difenyylietikkahappo

text: Difenyylietikkahappo (CHO) on aromaattisiin karboksyylihappoihin kuuluva orgaaninen yhdiste. Yhdistettä voidaan käyttää muiden kemikaalien valmistukseen ja analyyttisessä kemiassa reagenssina.


title: Difenyylietikkahappo

text: Huoneenlämpötilassa difenyylietikkahappo on valkoista kiteistä ainetta. Yhdiste liukenee vain pienissä määrin veteen ja paremmin kuumaan kuin kylmään veteen. Se on liukoista moniin orgaanisiin liuottimiin kuten etanoliin, dietyylieetteriin ja kloroformiin. Difenyylietikkahappo on heikko happo, ja sen pK-arvo on 3,94. UV-säteilytyksen alaisena difenyylietikkahappo reagoi akridiinin kanssa dekarboksyloivalla kytkentäreaktiolla muodostaen optisesti aktiivisia kiraalisia kiteitä.


title: Difenyylietikkahappo

text: Difenyylietikkahappoa voidaan valmistaa kuumentamalla bentsiilihapon etanoliliuosta punaisen fosforin ja vetyjodidin läsnä ollessa. Toinen tapa on difenyyliasetonitriilin hydrolyysi.


title: Difenyylietikkahappo

text: Difenyylietikkahappoa voidaan käyttää eräiden lääkeaineiden valmistukseen. Kuivaan, vedettömään tetrahydrofuraaniin liuotettua difenyylietikkahappoa voidaan käyttää emäksisten organometalliyhdisteiden, esimerkiksi organolitiumyhdisteiden, konsentraation määrittämiseen. Ensimmäinen emäsekvivalentti deprotonoi happoryhmän ja toinen emäsekvivalentti deprotonoi bentsyylisessä asemassa olevan protonin, jolloin muodostuu kirkkaankeltainen karbanioni ja tämä osoittaa titrauksen päätepisteen.


title: Ruskie neitsyt

text: Ruskie neitsyt on Lauri Kokkosen kirjoittama näytelmä vuodelta 1969. Näytelmä kertoo suomalaisten miehitysajasta pienessä itäkarjalaisessa kylässä jatkosodan aikaan. Näytelmä sai ensi-iltansa Porin Teatterissa 1972 Ossi Räikän ohjaamana. Sitä esitettiin useissa teattereissa varsinkin 1970-luvulla ja se herätti pahennusta kuvatessaan suomalaista miehityshallintoa Itä-Karjalassa kriittiseen sävyyn. Näytelmä on julkaistu kirjana vuonna 1973.


title: Muller (jalkapalloilija)

text: Muller Pereira Roque (s. 15. marraskuuta 1990 Barretos) on brasilialainen jalkapalloilija, joka edustaa Veikkausliigassa pelaavaa PS Kemi Kingsiä. Pelipaikaltaan Muller on keskuspuolustaja.


title: Muller (jalkapalloilija)

text: Muller siirtyi vuonna 2010 portugalilaisesta Mirandelasta toiseen portugalilaisseuraan Oliveira Douroon, jossa hän pelasi vain puolisen vuotta. Vuodet 2011–2012 Muller pelasi kotimaansa Tigres do Brasilissa ja vuodet 2012–2013 Internacionalin kakkosjoukkueessa. Vuodet 2013–2014 hän pelasi niin ikään brasilialaisessa Ferroviáriassa. Huhtikuussa 2014 Muller siirtyi Clube Atlético Bragantinoon, josta hän siirtyi helmikuussa 2015 portugalilaiseen Tourizenseen. Tourizensessa Muller pelasi 12 ottelua. Helmikuussa 2016 Muller siirtyi Suomen Veikkausliigan PS Kemiin.


title: Muller (jalkapalloilija)

text: Mullerin isoveli Maicon on myös ammattilaisjalkapalloilija. Hän on voittanut muun muassa Eurooppa-liigan, Primeira Ligan ja pelannut Mestarien liigaa FC Porton paidassa. Myös Mullerin toinen veli Maurides on pelannut Portugalin Primeira Ligassa.


title: Vehnäpelto ja variksia

text: Vehnäpelto ja variksia on Vincent van Goghin öljyvärimaalaus heinäkuulta 1890. Se on Van Goghin maalauksista ehkä rajuimmin maalattu ja kuvastaa Van Goghin silloista surullista ja yksinäistä tunnetilaa monin keinoin: värein, sommitelmaltaan ja siveltimenvedoin. Van Gogh maalasi teoksen Auversissa vähän ennen itsemurhaansa.


title: Eteläinen kylpylä

text: Eteläinen kylpylä on nimitys, jota käytetään yhdestä antiikin aikaisesta roomalaisesta kylpylästä Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.


title: Eteläinen kylpylä

text: Kylpylä rakennettiin roomalaisella ajalla alueen monien muiden tuon ajan kylpylöiden ohella. Se sijaitsi nykyisen nimityksensä mukaisesti Olympian temenos-alueen eli "Altiksen" ja Zeuksen temppelin eteläpuolella ja heti Leonidaionin itäpuolella. Kylpylä oli Kreikan ensimmäinen, jossa käytettiin roomalaisten kehittämää hypokaustitekniikkaa, jossa kuuma ilma johdettiin kiertämään kuumien kylpytilojen lattian alla ja seinien sisällä. Rakennuksen lattiat oli koristeltu mosaiikein.


title: Itäinen kylpylä

text: Itäinen kylpylä on nimitys, jota käytetään yhdestä antiikin aikaisesta roomalaisesta kylpylästä Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.


title: Itäinen kylpylä

text: Kylpylä sijaitsi Olympian temenos-alueen eli "Altiksen" itäpuolella, mistä se on saanut nykyisen nimensä. Se rakennettiin roomalaisella ajalla keisari Septimius Severuksen aikana 200-luvun jaa. alussa noin vuonna 65–67 jaa. rakennetun Neron huvilan paikalle, johon oli myös kuulunut pienempi kylpylä.


title: Itäinen kylpylä

text: Uusi kylpylärakennus säilytti Neron huvilan läntisen julkisivun ja keskuspihan sekä useita sen huoneista. Sisäänkäynti oli etelästä vestibyylin kautta. Lisäksi siihen kuului useita kylmiä ("frigidaria") ja kuumia ("caldaria") huoneita sekä suuri kahdeksankulmainen lämmin huone ("tepidarium"), jossa oli holvattu katto ja meriaiheisilla mosaiikeilla koristeltu lattia. Kylpylään kuului myös muun muassa altaita ja puutarhapiha.


title: Kladeoksen kylpylä

text: Kladeoksen kylpylä on nimitys, jota käytetään yhdestä antiikin aikaisesta roomalaisesta kylpylästä Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.


title: Kladeoksen kylpylä

text: Kylpylä on saanut nykyisin käytetyn nimensä siitä, että se sijaitsi Kladeosjoen rannalla aivan Olympian alueen länsilaidalla. Sen paikalla sijaitsi alun perin varhaisemman Kreikkalaisen kylpylän uima-allas. Kylpylä rakennettiin roomalaisella ajalla 100-luvulla jaa. samaan aikaan läheisen niin kutsutun Roomalaisen majatalon kanssa. Tuohon aikaan kylpylät alkoivat muuttua yksinkertaisista kreikkalaisista kylpylöistä ylellisemmiksi vapaa-ajanviettopaikoiksi.


title: Kladeoksen kylpylä

text: Kylpylän pinta-ala oli noin 400 neliömetriä. Siinä oli useita huoneita, mukaan lukien atrium, pukeutumishuone, hikoiluhuone sekä huoneita kuumille ja kylmille kylvyille. Osassa huoneita oli kylpyammeita. Katot oli holvattu. Kylpylän lattiat oli koristeltu mosaiikein, joista osa on säilynyt ja kunnostettu. Muutoin rakennus on säilynyt suhteellisen huonosti, sillä joen virtaama on vuosisatojen aikana huuhtonut suuren osan siitä pois.


title: Kronioksen kylpylä

text: Kronioksen kylpylä eli "Pohjoinen kylpylä" on nimitys, jota käytetään yhdestä antiikin aikaisesta roomalaisesta kylpylästä Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.


title: Kronioksen kylpylä

text: Kylpylä rakennettiin roomalaisella ajalla noin vuonna 100 jaa. varhaisemman hellenistisellä ajalla rakennetun talon ja kylpylän paikalle. Rakennusta muutettiin usein sen historian aikana. Se kärsi vahinkoja maanjäristyksessä 200-luvulla jaa. mutta säilyi käytössä 400- tai 500-luvulle jaa. saakka. Loppuaikoina rakennuksessa toimi muun muassa viininpuristamo ja keramiikkapaja.


title: Kronioksen kylpylä

text: Kylpylä sijaitsi Olympian temenos-alueen eli "Altiksen" pohjoispuolella pohjoiseen Prytaneionista, aivan Kronioskukkulan juurella, josta se on saanut nykyisen nimensä. Rakennuksen ydin oli peristyylipiha, jonka ympärillä oli lukuisia huoneita. Pihan lattia oli koristeltu meriaiheisella mosaiikilla, jossa oli kuvattu muun muassa Triton, merihevosia, nereidejä ja delfiinejä.


title: Kronioksen kylpylä

text: Rakennus löydettiin kaivauksissa jo vuonna 1880, mutta sen järjestelmälliset tutkimukset suoritettiin vasta vuosina 1987–1991. Osa lattiamosaiikeista on kunnostettu paikan päälle, kun taas osa on Olympian arkeologisessa museossa.


title: Roomalainen majatalo

text: Roomalainen majatalo on nimitys, jota käytetään eräästä antiikin aikaisesta majatalona toimineesta rakennuksesta Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.


title: Roomalainen majatalo

text: Majatalo rakennettiin nimensä mukaisesti roomalaisella ajalla noin vuonna 100 jaa. samaan aikaan sen lähellä sijaitsevan roomalaisen niin kutsutun Kladeoksen kylpylän kanssa. Samalla paikalla oli aiemmin sijainnut klassisella kaudella tehtyjä vaatimattomampia rakennuksia. Majatalo rakennettiin lukuisten Olympian kisoihin saapuneiden vieraiden majoittamista varten. Sitä laajennettiin useassa vaiheessa.


title: Roomalainen majatalo

text: Majatalo sijaitsi Olympian temenos-alueen eli "Altiksen" ulkopuolella Olympian länsilaidalla Kladeoksen kylpylän eteläpuolella ja Feidiaan työpajan länsipuolella lähellä Kladeosjokea. Alkuperäinen rakennus koostui peristyylipihasta, jonka ympärillä oli joukko huoneita. Myöhemmin sen itäpuolelle rakennettiin toinen peristyylipiha ja lisää majoitustiloja. Monet huoneista oli koristeltu lattiamosaiikein. Osa niistä on säilynyt ja kunnostettu.


title: 1974 British Winter Tour

text:
1974 British Winter Tour oli Pink Floydin lyhyt konserttikiertue talvella 1974 Iso-Britanniassa. Kiertue alkoi 4. marraskuutaa 1974 ja päätyi 14. joulukuuta 1974.
Marraskuun kuudennetoista päivän Show’n taltioi BBC Radio One ja esitettiin Alan Freeman Show’ssa 11. tammikuuta 1975.
Encore:


title: Kansainvälinen olympia-akatemia

text: Kansainvälinen olympia-akatemia (; ) on Kansainvälisen olympiakomitean suojeluksessa ja Kreikan olympiakomitean alaisuudessa toimiva urheiluakatemia. Se ilmoittaa tavoitteekseen muun muassa olympia-aatteen opettamisen, tutkimisen ja edistämisen sekä yhteistoiminnan kansallisten olympia-akatemioiden kanssa.


title: Kansainvälinen olympia-akatemia

text: Akatemia toimii Archaía Olympíassa Kreikassa, vain kilometrin päässä antiikin aikaisten Olympian kisojen kotipaikasta Olympian lehdosta. Akatemian tiloihin kuuluu majoitus- ja opetustiloja, konferenssikeskus, kirjasto, ulkoilma-teatteri sekä urheilupaikkoja.


title: Kansainvälinen olympia-akatemia

text: Akatemia sai alkunsa nykyaikaisten olympialaisten isän Pierre de Coubertinin vierailtua Olympiassa vuonna 1927. Tuolloin esille nousi olympia-aatteeseen liittyvän akateemisen keskuksen perustaminen. Kansainvälinen olympiakomitea teki päätöksen akatemian perustamisesta vuonna 1949. Akatemia aloitti toimintansa pienimuotoisena vuonna 1961. Ensimmäinen kokoontuminen oli tuolloin vasta esiin kaivetulla Olympian stadionilla.


title: Olympian arkeologinen museo

text: Olympian arkeologinen museo () on arkeologinen museo Olympian arkeologisen alueen yhteydessä Archaía Olympían kylässä Kreikassa. Se on yksi Kreikan merkittävimmistä arkeologisista museoista ja esittelee Olympian pyhäkköalueelta löydettyä pääosin antiikin aikaista esineistöä.


title: Olympian arkeologinen museo

text: Museo ei esittele Olympian kisojen historiaa; tätä varten lähellä on toinen museo, Olympian kisojen historian museo. Olympian kaivausten historian museo puolestaan esittelee alueen laajojen arkeologisten kaivausten vaiheita.


title: Olympian arkeologinen museo

text: Olympian vanha arkeologinen museo oli perustettu vuonna 1885. Se toimi Olympian pyhäkköalueen luoteispuolella sijaitsevassa uusklassisessa rakennuksessa, joka on nykyisin Olympian kisojen historian museon käytössä. Museo oli Kreikan ensimmäisiä maakunnallisia museoita. Rakennus kärsi vuosien myötä vaurioita maanjäristyksissä. Lisäksi arkeologisissa kaivauksissa löytyi vuosien varrella yhä lisää merkittäviä esineitä. Tämän vuoksi nähtiin tarpeelliseksi rakentaa uusi museo. Uusi museorakennus rakennettiin vuosina 1966–1975. Museo otettiin käyttöön lopulta vuonna 1982. Sen avasi tuolloin kulttuuriministerinä toiminut Melína Merkoúri. Museo kunnostettiin Ateenan vuoden 2004 olympialaisia varten, koska tuolloin alueelle oli odotettavissa suuri määrä kisaturisteja.


title: Olympian arkeologinen museo

text: Museorakennus sijaitsee Olympian arkeologisen alueen pohjoispuolella. Museon varsinaisiin näyttelytiloihin kuuluu vestibyyli sekä 12 näyttelysalia. Rakennuksen suunnittelussa on otettu huomioon maanjäristysten sietäminen, ja merkittävimmät taideteokset on suojattu erikseen tähän suunnitelluilla rakenteilla. Museon yhteydessä toimii muun muassa kirja- ja matkamuistomyymälä sekä kahvila. Lisäksi museossa on konservointi-, varasto- sekä muita tiloja.


title: Olympian arkeologinen museo

text:
Museon kokoelmiin kuuluu löytöjä Olympian pyhäkköalueelta esihistorialliselta ajalta myöhäisantiikkiin ja varhaiskristilliselle ajalle saakka käsittäen näin ajan 2000-luvulta eaa. 600-luvulle jaa. Kokoelmiin kuuluu muun muassa merkittävä veistoskokoelma, johon kuuluu eräitä Kreikan klassisen kauden taiteen mestariteoksia; samoin erittäin merkittävä pronssikokoelma, johon kuuluu noin 14 000 pronssiesinettä, mukaan lukien suuri joukko ihmis- ja eläinfiguriineja, sotilaiden sotavoittojen kunniaksi lahjoittamia aseita, sekä muita votiivilahjoja; sekä terrakottapatsaiden kokoelma.
Merkittävimpiin museoesineisiin kuuluvat muun muassa Praksiteleen Hermes eli Praksiteleen veistämä Dionysos-lasta kantavaa Hermestä esittävä veistos; Paionioksen Nike eli Paionioksen veistämä siivekästä voitonjumalatar Nikeä esittävä veistos, joka on vaikuttanut suuresti aiheen esityksiin myöhemmässä taiteessa; Zeuksen temppelin päätykolmiokoristelujen ja metooppien jäänteet, mukaan lukien länsipään ryhmän keskellä oleva nuorta Apollonia esittävä veistos; Heran temppelin, Metroonin ja Herodes Atticuksen Nymfaionin kuvapatsaat; Zeusta ja Ganymedestä esittävä patsas; sekä Miltiades nuoremman Marathonin taistelussa vuonna 490 eaa. käyttämä kypärä, jonka piirtokirjoitus ilmoittaa hänen antaneen sen taistelun jälkeen votiivilahjana Zeukselle.


title: Olympian arkeologinen museo

text: Kokoelmat on järjestetty saleittain seuraavasti:


title: Olympian kaivausten historian museo

text: Olympian kaivausten historian museo () on museo Archaía Olympían kylässä Kreikassa. Se sijaitsee Olympian arkeologisen alueen lähellä ja esittelee alueen arkeologisten kaivausten historiaa.


title: Olympian kaivausten historian museo

text: Museo on keskittynyt Saksan arkeologisen instituutin alueella vuodesta 1875 suorittamien laajojen kaivausten vaiheiden esittelyyn. Kaivaukset ovat yhdet tärkeimmistä ja sekä kestoltaan, mittaluokaltaan että kustannuksiltaan yhdet suurimmista koko Kreikassa. Museota ei tule sekoittaa Olympian arkeologiseen museoon, joka sijaitsee myös arkeologisen alueen yhteydessä ja esittelee arkeologiselta alueelta tehtyjä löytöjä. Lähellä sijaitsee myös Olympian kisojen historian museo, joka esittelee Olympian kisojen historiaa tähän liittyvien löytöjen kautta.


title: Olympian kaivausten historian museo

text: Museo toimii Palaió Eforeío (”Vanha eforaatti”) -nimisessä rakennuksessa, joka on rakennettu 1900-luvun alussa jonkin verran myöhemmin kuin aivan sen vieressä sijaitseva vanhan arkeologisen museon rakennus, joka on nykyisin kisojen historian museon käytössä. Aiemmin rakennus on toiminut muun muassa alueella toimineiden arkeologien työtilana sekä löydösten varastotilana. Vuonna 2003 Ateenan vuoden 2004 olympialaisten alla rakennus päätettiin avata kaivauksia esitteleväksi museoksi.


title: Olympian kaivausten historian museo

text: Kaivausten historiaa esitellään muun muassa alueesta eri vaiheessa tehtyjen maalausten ja piirrosten sekä lukuisten valokuvien ja muiden dokumenttien kautta. Museossa on myös muun muassa kaivajien käyttämiä työkaluja.


title: Olympian kisojen historian museo

text: Olympian kisojen historian museo () on antiikin aikaisten Olympian kisojen historiaa esittelevä museo Archaía Olympían kylässä Kreikassa lähellä Olympian arkeologista aluetta.


title: Olympian kisojen historian museo

text:
Museo toimii uusklassisessa rakennuksessa, joka on valmistunut vuonna 1888. Se rakennettiin Andréas Syngróksen rahoituksella ja sen suunnittelivat Friedrich Adler ja Wilhelm Dörpfeld.
Rakennuksessa toimi alun perin Olympian arkeologinen museo, joka oli Kreikan ensimmäisiä maakunnallisia museoita ja myös ensimmäisiä museoksi alun perin rakennettuja rakennuksia. Se siirtyi nykyiseen museorakennukseensa vuonna 1982. Tämän jälkeen vanha museorakennus oli lähinnä varastokäytössä useita vuosia.


title: Olympian kisojen historian museo

text: Rakennus kunnostettiin vuosina 1999–2004 Ateenan olympialaisten alla, sillä läheiselle Olympian arkeologiselle alueelle oli odotettavissa paljon turisteja, ja siihen perustettiin Olympian kisojen historiaa erittelevä museo. Museo avattiin 24. maaliskuuta 2004. Museon vieressä sijaitsee Olympian kaivausten historian museo.


title: Olympian kisojen historian museo

text: Museon näyttely esittelee Olympian kisojen sekä antiikin kreikkalaisen urheilun yleistä historiaa esihistorialliselta ajalta 1000-luvulta eaa. aina antiikin ajan lopulle saakka. Se esittelee kisojen urheilulajeja erilaisten arkeologisten löydösten kautta. Kokoelmiin kuuluu yli 460 esinettä, mukaan lukien minolaisen ja mykeneläisen ajan löytöjä; varhaisia pronssisia ja terrakotasta tehtyjä figuriineja, jotka esittävät muun muassa vaunoajoa; urheilijoita esittäviä pienoispatsaita ja keramiikkaa, jonka koristelut esittävät eri urheilulajeja; urheilijoita esittäneiden patsaiden jalustoja ja niiden piirtokirjoituksia; sekä urheilijoiden käyttämiä esineitä, kuten kiekkoja, painoja ja aryballoksia.


title: Olympian kisojen historian museo

text: Museossa on esillä myös muihin panhelleenisisiin kisoihin (Isthmian kisat, Nemean kisat ja Python kisat) sekä Panathenaia-juhlan kisoihin liittyviä löytöjä eri puolilta Kreikkaa.


title: San Pedro de la Nave

text: San Pedro de la Nave on visigoottien rakentama esiromaaninen kirkko El Campillossa, Zamoran maakunnassa, Espanjassa. Jotta kirkko ei olisi jäänyt vuonna 1930 rakennetun Ricobayon padon vesialtaan alle, se purettiin ja siirretiin kivi kiveltä, ja samalla restauroitiin.


title: Ibrahim pašša

text: Ibrahim pašša voi tarkoittaa seuraavia henkilöitä:


title: Hotan

text: Hotan (, , pinyinin mukaan Hetian, aiemmin myös Khotan) on piirikuntatason kaupunki Sinkiangin uiguurien autonomisella alueella Kiinassa. Se on Hotanin prefektuurin päähallintopaikka. Kaupungin pinta-ala on 466 neliökilometriä ja väkiluku 322 300 (2010). Kaupungin keskusta sijaitsee linnuntietä noin 1 000 kilometriä autonomisen alueen pääkaupungista Ürümqistä lounaaseen.


title: Hotan

text: Hotan sijaitsee Kunlunvuorten juurella paljon suuremmalla Hotanin prefektuurin hallinnollisella alueella. Hotan on keidasalue, jolla sijaitsevat myös Hotanin ohella esimerkiksi Karakax ja Lop. Alueen korkeus merenpinnasta on noin 1 350-1 500 metriä ja alueella on alluviaalikeiloista muodostuvia mäkiä. Hotanin alue on hyvin kuiva ja alueen vuosittainen sadanta on vain noin 33 mm ja aurinkoisten tuntien vuosittainen keskimäärä on 2 500-2 900 tuntia. Kunlunvuorilta alueelle virtaa jokia, joita on historiallisesti käytetty keinokastelussa. Karakax- ja Yurungkaxjoet virtaavat Kunlunvuorilta ja tyhjenevät Taklimakanin aavikolle noin 120 kilometriä Hotanin kaupungista pohjoiseen, jossa joet muodostavat nykyisin sisäisen valuma-alueen Hotanjoen. Hotanjoki virtasi aikanaan aina Tarimjoelle saakka, mutta sen virta sinne on nykyisin kuivunut. Hotanin keidasalue on aikanaan ollut nykyistä suurempi, mutta se on kutistunut aavikoitumisen myötä. Alueen läpi kulkee useita muinaisia teitä, kuten silkkitien etelähaara.


title: Hotan

text: Ensimmäiset Hotanin mainitsevat historialliset lähteet ovat kiinalaisia. Han-dynastian keisari Wudi lähetti lähettiläänsä Zhang Qianin muodostamaan liitto yuezhien kanssa xiongnuja vastaan. Hänen tarinansa kerrotaan kirjoissa Shiji ja Hanshu, jotka ovat Han-dynastian hsitoriasta kertovia teoksia. Hanshussa mainitaan myös Hotanin kuningaskunta, jonka sanotaan olleen kuuluisa jadestaan. Myöhemmän Han-dynastian valtakaudella ensimmäisellä vuosisadalla jaa. kiinalaiset valtasivat Tarimin altaan kaupunkivaltioita. Hotan oli tuolloin pohjoisen xiongnujen vaikutusvallan alainen ja samoihin aikoihin kušaanit alkoivat levittää valtaansa lännessä. Hotanin perinteisiä vihollisia olivat Yarkand ja Kašgar. Vanhimmat paikalliset historialliset merkit Hotanista ovat myöhemmän Han-dynastian kaudella lyödyt kolikot, joia lyöttivät Hotanin kuninkaat. Hotaninkieliset lähteet yleistyvät 700- ja 900-lukujen välillä. Hotanin kieli oli iranilainen kieli ja sillä kirjoitettuja käsikirjoituksia on nykyisin museoissa eri puolilla maailmaa ja suurin osa niistä on sanskritista käännettyjä runomitassa kirjoitettuja buddhalaisia uskonnollisia tekstejä. Hotaninkielisten lähteiden lisäksi Hotanistta kerrotaan myös kiinalaisissa ja tiibetiläisissä lähteissä. Kiinalainen buddhalainen pyhiinvaeltaja Xuanzang kirjoitti Hotanin virallisen nimen olevan "Kustana" ja paikallsiten kutsuvan sitä nimellä "Huanna". Hän kertoo myös kaupungin syntytarinan, jonka mukaan kaupungin perutivat Intiasta paeneet kuningas Ašokan pojan virkamiehet. Perinteinen syntytarina ei kuitenkaan ole kovin uskottava. Kiinalaisen Tang-dynastian kaudella Hotania hallitsi Vija-dynastia, jonka historiallisista lähteistä tunnettuja kuninkaita olivat esimerkiksi Visasambkhava (912-966), Visasuta (967-977) ja Visadarma (978-982). Hieman heidän valtakausiensa jälkeen Hotanin kuningaskunnan valtasivat hiljattain islamin uskoon kääntyneet turkkilaiset kansat.


title: Hotan

text: Turkkilaisten kansojen vallattua Hotanin siitä tuli yksi monista Tarimin altaan turkkilaisista valtioista. Gardizi mainitsee vuoden 1040 jälkeen Hotanissa asuneen edelleen buddhalaisia ja siellä olleen myös kaksi kristittyä kirkkoa. Sittemmin islam alkoi levitä buddhalaisten keskuuteen. Kašgaria hallinneet karahanidit valtasivat Hotanin todennäköisesti vuosien 1013 ja 1032 välillä ja myöhemmin sitä hallitsivat karakitait. Küchlügin anastettua valtaistuimen Gür-kaanilta hän aloitti paikallisten muslimien vainot ja imaami Ala al-Din Khotanin mainitaan päätyneen ristiinnaulituksi madrasansa oveen Hotanissa. Myöhemmin aluetta hallitsivat mongolit. Marco Polo mainitsee kaupungin kuuluneen 1270-luvulla Kiinaa hallinneen Kublai-kaanin alueisiin, kun taas läheinen Yarkand kuului Kaidun alueisiin. Paljon myöhemmin Hotania hallitsivat džungaarit, jotka päätyivät puolestaan mantšujen perustaman Qing-dynastian kukistamaksi vuoden 1760 paikkeilla. 1800-luvun puolella sitä hallitsi puolestaan hetkellisesti Yakub Beg, jonka kuoleman jälkeen vuonna 1877 alueella palautui kiinalaisvalta.


title: Hotan

text: Hotanissa on harjoitettu pitkään maataloutta ja sen alueella kasvatetaan esimerkiksi maissia, hirssiä, vehnää, riisiä, hedelmiä ja erityisesti mulperimarjoja. Kaupungissa on myös tekstiiliteollisuutta ja siellä tuotetaan kankaita silkistä ja puuvillata. Hotanin ympäristön lammaspaimenilta saadaan myös villaa, jota käytetään erityisesti mattojen valmistuksessa. Hotan-matto tunnettiin aikaisemmin nimellä Samarkand-matto. Hotan-matoissa yhdistyvät kiinalaiset ja keskiaasialaiset piirteet ja ne valmistetaan villasta tai silkistä. Hotanin alueella on myös rikkaat luonnonvarat. Hotanin jade on tunnettu Kiinassa ja jaden jalostus muodostaa kaupungin tärkeimmän teollisuuden alan.


title: Hotan

text: Hotanin asukasluku vuonna 2010 oli 322 300 ja vuonna 2015 380 200. Vuonna 2000 noin 84 % kaupungin asukkaista oli uiguureja.


title: Hotan

text: Hotanin vanhallekaupungille tyypillisiä ovat tasakattoiset talot ja kapeat kadut. Viime aikoina suuret aukiot ja leveät tiet ovat kuitenkin yleistyneet muiden kiinalaisten kaupunkien tapaan. Hotanin sunnuntaitori on suosittu turistikohde. Tori on auki viikon jokaisena päivänä, mutta sunnuntaisin se on vilkkaimmillaan kattaen Hotanin koko kaakkoisosan. Hotanin kulttuurimuseossa on esillä 1 500 vuotta vanhoja muumioita läheiseltä imaami Musa Kazimin hautausmaalta. Muita näytteillä olevia kohteita ovat esimerkiksi 2 000 vuotta vanha jousi ja kharoshthikirjoituksella tehtyjä puukaiverruksia. Lähistön historiallisiin kohteisiin kuuluvat esimerkiksi Melikawatin luostarin rauniot noin 25 kilometriä kaupungista etelään ja Rawaqin stupa noin 50 kilometriä kaupungista pohjoiseen.


title: Dimension Data

text: Team Dimension Data for Qhubeka on eteläafrikkalainen pyöräilytalli, joka kilpailee World Tour -kilpailusarjassa. Joukkue saavutti ensimmäisen suuren voittonsa kun Gerald Ciolek voitti vuoden 2013 Milano – San Remo -kilpailun, yhden viidestä "monumentista". Joukkue osallistui ensi kertaa suurelle ympäriajolle, kun se pääsi villin kortin avulla vuoden 2014 Espanjan ympäriajolle. Dimension Datasta tuli ensimmäinen afrikkalainen World Tour -sarjassa kilpaileva pyöräilytalli, kun sille myönnettiin lisenssi kaudelle 2016.


title: Dimension Data

text: Lähde: UCI


title: Hannele Rubinstein

text: Hannele Rubinstein (o.s. Kaila, 26. lokakuuta 1949 Helsinki) on suomalainen teatteriohjaaja. Rubinstein on työskennellyt muun muassa Helsingin Kaupunginteatterissa ja Tampereen Työväen Teatterissa, lisäksi hän on ohjannut ja käsikirjoittanut muutamia televisiotuotantoja. Hänen taiteelliseen toimintaansa lukeutuu myös dramatisointeja ja käännöstehtäviä.


title: Hannele Rubinstein

text: Hannele Rubinstein syntyi kirjailija Osmo Kailan ja voimistelunopettaja Leena Lehtosen perheeseen. Hänen opintoihinsa kuuluu teatteritaiteen ohella muun muassa graafista suunnittelua. Työskenneltyään lyhyen aikaa Steinerkoulun opettajana Rubinstein toimi graafikkona vuosina 1974–1981. Vuosina 1986–1988 hänellä oli pesti Yleisradion TV1:ssä ja vuosina 1993–1995 kiinnitys Kotkan kaupunginteatteriin.


title: Hannele Rubinstein

text: Rubinsteinin teatteriohjauksia ovat muun muassa "Loistava Josef", "Eteisiin ja kynnyksille" - kumpainenkin Helsingin Kaupunginteatterissa - sekä "Torakkamessu" ja "Neito kulkee vetten päällä" Tampereen Työväen Teatterissa. Rubinstein on työskennellyt niin ikään Kajaanin kaupunginteatterissa ja Jyväskylän kaupunginteatterissa, jossa hän ohjasi suomalaisen klassikkonäytelmän "Särkelä itte". Kotkan kaudellaan Rubinstein ohjasi muun muassa Henrik Ibsenin klassikkodraaman "Nukkekoti" ja suomalaisen musiikkinäytelmän "Balladi Rosvo-Roopesta".


title: Hannele Rubinstein

text: Rubinsteinin uran myöhempiä ohjaustehtäviä ovat muun muassa englantilaisen Michael Fraynin komedia "Ei ketään kotona" ("Noises Off") Seinäjoen kaupunginteatterissa ja irlantilaisen Brian Frielin draama "Elonkorjuujuhla" ("Dancing at Lughnasa") Kuopion kaupunginteatterissa.


title: Hannele Rubinstein

text: Hannele Rubinstein avioitui Amos Rubinsteinin kanssa 1975. Liitto päättyi eroon 1983, jolloin hän avioitui muusikko Petri Tiilin kanssa. Pariskunta on tehnyt taiteellista yhteistyötä muun muassa Kotkan kaupunginteatterissa näytelmässä "Adrian Molen salainen päiväkirja". Hannele Rubinsteinilla on tytär Riina (s. 1976).


title: Pablo Fornals

text: Pablo Fornals Malla (s. 22. helmikuuta 1996 Castellón de la Plana, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan hyökkäävä keskikenttäpelaaja.


title: Pablo Fornals

text: Fornals liittyi Málagan nuorisoakatemiaan vuonna 2012. Hän pelasi ensimmäistä kertaa seuran reservijoukkueessa kaudella 2014–2015 maan neljänneksi korkeimmalla sarjatasolla Tercera Divisiónissa.


title: Pablo Fornals

text: Fornals teki ensiesiintymisensä edustusjoukkueessa 26. syyskuuta 2015 vierasottelussa Real Madridia vastaan. Hieman reilu kaksi kuukautta myöhemmin hän onnistui tekemään ensimmäisen maalinsa joukkueessa ottelussa Granadaa vastaan.


title: Tata Consultancy Services

text: Tata Consultancy Services Ltd (TCS) on Intian suurin ja maailman kymmenenneksi suurin IT-alan yritys (2013). Yhtiö myy asiakkailleen erityisesti IT-palveluja, -konsultointia ja yritysratkaisuja. Yhtiön kotipaikka on Mumbai. Yhtiön osake noteerataan Intian Mumbain molemmissa pörsseissä (BSE ja NSE).


title: Tata Consultancy Services

text: Yhtiö katsoo toimintansa alkaneen vuonna 1968 Tata Sons Ltd -yhtiöön perustusta divisioonasta. Tammikuussa 1995 perustettiin erillinen Tata Consultancy Services Ltd. -yhtiö. Nykyään yhtiö on läsnä 46 eri maassa ja sillä on yli 324 000 työntekijää.


title: Tata Consultancy Services

text: Yritys sijoittui Forbesin maailman tuhannen innovatiivisimman yrityksen listalle sijalle 64. Yrityksen markkina-arvoksi Forbes esitti 80,3 miljardia USD (5/2015). Intialaispörssien listauksessa se oli maaliskuun 2016 alussa markkina-arvoltaan (448 272 crorea Intian rupiaa) Intia suurin julkisesti noteerattu yhtiö.


title: Tata Consultancy Services

text: TCS kuuluu intialaiseen, markkina-arvoltaan yli 100 miljardin dollarin suuruiseen suurkonserni Tata Groupiin.


title: Mitja Dragšič

text: Mitja Dragšič (21. heinäkuuta 1979 Maribor, Slovenian ST, Jugoslavia) on slovenialainen, uransa lopettanut alppihiihtäjä. Hän erikoistui pujotteluun.


title: Mitja Dragšič

text: Dragšič kilpaili alppihiihdon maailmancupissa yhtäjaksoisesti vuosina 2002–2011. Dragšič laski uransa aikana pujottelun maailmancupissa 86 osakilpailua ja keräsi 587 pistettä. Parhaimmillaan hän laski kahdesti neljänneksi. Hän osallistui maailmanmestaruuskilpailuihin neljästi (2003, 2005, 2007 ja 2009), parhaana sijoituksena vuoden 2005 pujottelun kahdeksas sija. Hän oli mukana olympialaisissa kahdesti, vuosina 2002 ja 2010, mutta ei päässyt kertaakaan maaliin asti. Hän on voittanut pujottelun Slovenian mestaruuden vuosina 2002 ja 2006 sekä superalppiyhdistetyn mestaruuden vuonna 2009.


title: Mitja Dragšič

text: Dragšič voitti pujottelun Slovenian mestaruuden vuosina 2002 ja 2006 sekä superalppiyhdistetyn mestaruuden vuonna 2009. Lisäksi hän voitti vuonna 1998 suurpujottelun Puolan mestaruuden. Hänen uransa viimeinen kilpailu oli maaliskuussa 2011 Slovenian mestaruuskilpailuissa.


title: Mitja Dragšič

text: Dragšič osallistui alppihiihdon Eurooppa-cupiin kaudesta 1998–1999 lähtien. Hän oli Eurooppa-cupissa kolmen parhaan joukossa yhteensä 13 kertaa pujottelussa ja kerran suurpujottelussa. Osakilpailuvoittoja hänellä on pujottelusta neljä. Eurooppa-cupin pujottelucupissa Dragšič oli kolmas kaudella 2000–2001 ja toinen kaudella 2001–2002. Hän oli kokonaiscupin yhdeksäs kaudella 2001–2002. Suurpujottelucupissa hän oli parhaimmillaan seitsemäs kaudella 1999–2000. Dragšič osallistui Eurooppa-cupissa yhteensä 150:een osakilpailuun.


title: Mitja Dragšič

text: Dragšič osallistui 15. maaliskuuta 1997 Yhdysvaltain Vailissa uransa ensimmäiseen maailmancupin osakilpailuun. Hän keskeytti pujottelukilpailun ensimmäisellä kierroksella. Vailin osakilpailu oli hänen ainoa osakilpailunsa sillä kaudella. Seuraavalla kaudella Dragšič ei laskenut maailmancupissa, mutta kaudella 1998–1999 hän laski kaksi osakilpailua: suurpujottelun Yhdysvaltain Park Cityssä ja pujottelun Slovenian Kranjska Gorassa. Suurpujottelussa hänet hylättiin ja pujottelussa hän keskeytti.


title: Mitja Dragšič

text: Seuraavan kerran Dragšič osallistui maailmancupin osakilpailuihin kaudella 2001–2002, jolloin hän laski kahdeksan pujottelu- ja kaksi suurpujottelukilpailua. Näistä kymmenestä osakilpailuista hän laski kahdessa maaliin. Dragšič oli 6. tammikuuta 2001 Sveitsiin Adelbodenissa lasketussa pujottelussa 12. ja sai uransa ensimmäiset maailmancupin pisteet. Hän sai kauden aikana pujottelun maailmancupissa 36 pistettä ja oli pujottelucupin lopputuloksissa sijalla 40. Kaudella 2002–2003 Dragšič laski kahdeksan pujottelua ja kuusi suurpujottelua. Pujottelussa hän keskeytti kolmesti, hylättiin kerran ja sai neljästä kilpailusta pisteitä. Paras osakilpailu oli hänen kautensa viimeinen kilpailu Japanin Shigakogenissa maaliskuussa 2003, jolloin hän oli seitsemäs. Suurpujottelussa hän jäi jokaisessa osakilpailussa ensimmäiselle kierrokselle ja ilman pisteitä. Pujottelucupin lopputuloksissa hän oli sijalla 22.


title: Mitja Dragšič

text: Dragšič osallistui kaudella 2003–2004 kymmennen pujotteluun ja kahteen suurpujotteluun. Molemmat suurpujottelut päättyivät ensimmäiselle kierrokselle. Pujottelussa Dragšič keskeytti kahdesti, hylättiin kerran ja laski pisteille seitsemän kertaa. Sijoitukset olivat kuitenkin edelliskautta huonompia, sillä Dragšič oli vain kerran kymmennen parhaan joukossa. Dragšičin pistemäärät jäivät edellisestä kaudesta ja myös sijoitus pujottelucupissa laski. Kaudella 2004–2005 Dragšič laski kahdeksan pujottelua. Niissä hän keskeytti kahdesti, jäi kolmesti ensimmäiselle kierrokselle ja laski kolmesti pisteille. Kausi oli huonoin sitten tulokaskauden 2001–2002, mutta sijoitus pujottelucupissa nousi. Paras sijoitus oli neljäs sija joulukuussa 2004 Itävallan Flachaussa. Sijoitus on Dragšičin uran paras.


title: Mitja Dragšič

text: Dragšičille kausi 2005–2006 oli epäonnistunut: hän osallistui kahdeksan pujottelukilpailuun, mutta selvisi ainoastaan kerran toiselle kierrokselle. Tämä tapahtui Sveitsin Wengenissä tammikuussa 2006. Hän oli ensimmäisen laskun jälkeen sijalla 11. Dragšič kaatui toisen kierroksen laskunsa. Kauden tuloksena oli viisi keskeytystä, kaksi hylkäystä ja kaksi kertaa karsiutuminen toiselta kierrokselta. Hän jäi ilman maailmancupin pisteitä. Dragšič aloitt kauden 2006–2007 kahdella keskeytyksellä, mutta hän palasi maailmancupin pisteille 18. joulukuuta 2006 Italian Alta Badiassa. Kauden aikana hän laski yhteensä yhdeksän pujottelua. Hän keskeytti kolmesti, karsiutui kolmesti toiselta kierokselta ja sai kolmesti pisteitä. Paras sijoitus oli 17:s sija Sveitsin Adelbodenista tammikuussa 2007. Dragšič keräsi maailmancupissa 34 pistettä ja oli pujottelucupin 39. Se oli hänen siihen astisen uransa toiseksi huonoin sijoitus. Kokonaiscupissa hän oli vasta 104:s, mikä oli hänen uransa huonoin sijoitus.


title: Mitja Dragšič

text: Dragšičin uran paras kausi oli 2007–2008. Hän laski 11 osakilpailu, joista ei keskeyttänyt yhtäkään. Ensimmäiselle kierrokselle hän jäi viidesti. Hän sai kuudessa osakilpailuissa pisteitä ja oli kymmennen parhaan joukossa kolmesti. Hän sivusi uransa parasta sijoitusta neljännellä sijallaan Italian Bormiossa maaliskuussa 2008. Kyseessä oli Dragšičin viimeinen kymmenen parhaan joukkoon laskettu osakilpailu. Pisteitä hän keräsi maailmancupissa 161 ja oli pujottelucupin lopputuloksissa sijalla 16 ja kokonaiscupissa sijalla 52. Kaudella 2008–2009 Dragšič laski neljästi pistelle, ollen parhaimmillaan 11. kauden avanneessa Rukan osakilpailuissa. Hän keskeytti kahdesti, hylättiin kerran ja jäi ulos toiselta kierrokselta kahdesti. Kauden yhdeksän osakilpailua tuottivat 69 pistettä ja pujottelucupissa sijoituksen 27.


title: Mitja Dragšič

text: Dragšič laski kaudella 2009–2010 kahdeksan osakilpailua. Ainoat pisteet tulivat Slovenian Kransjka Goran osakilpailun 25. sijasta. Hän keskeytti kahdesti, hylättiin kerran ja jäi neljästi ulos toiselta kierokselta. Hän laski vielä kaudella 2010–2011 neljä maailmancupin osakilpailua, päättäen maailmancup-uransa 23. tammikuuta 2011 Itävallan Kitzbühelissä. Viimeisellä kaudella hän keskeytti kerran ja jäi kolme kertaa ensimmäiselle kierrokselle. Kauden paras sijoitus oli avauskilpailusta Rukalta, jolloin hän oli 48:s.


title: Mitja Dragšič

text: Dragšič kilpaili kolmesti nuorten MM-kilpailuissa, vuosina 1997, 1998 ja 1999. Vuonna 1997 Itävallan Schladmingissä hän oli kahdeksas sekä syöksylaskussa että super G:ssä. Suurpujottelussa Dragšič keskeytti ensimmäisellä kierroksella, mutta voitti maailmanmestaruuden pujottelusta. Dragšič voitti toiseksi tulleen Itävallan Martin Stockerin 0,36 sekunilla. Vuoden 1998 nuorten MM-kilpailut järjestettiin Ranskassa. Dragšič oli syöksylaskussa 30., mutta super G:ssä kahdeksas ja suurpujottelussa neljäs, häviten mitalin Sveitsin Silvano Beltramettille vain kahdella tuhannesosalla. Pujottelussa hän keskeytti ensimmäisellä kierroksella. Ranskassa kilpailtiin myös vuonna 1999, jolloin hän oli syöksylaskussa 11:s, super G:ssä kahdeksas, pujottelussa kymmenes ja suurpujottelussa kolmas. Hän hävisi suurpujottelukilpailun voittaneelle Itävallan Christoph Alsterille 0,36 sekuntia ja hopeaa voittaneelle Ranskan Freddy Rechille 0,04 sekuntia.


title: Mitja Dragšič

text: Aikuisten MM-kilpailuissa Dragšič kilpaili vuosina 2003, 2005, 2007 ja 2009. Vuonna 2003 kilpailtiin Sveitsin Sankt Moritzissa. Dragšič oli suurpujottelun 28., pujottelun 19. ja alppiyhdistetyn 13. Suurpujottelussa hän hävisi voittaneelle Yhdysvaltojen Bode Millerille 4,91 sekuntia, pujottelun voittaneelle Kroatian Ivica Kostelićille 2,18 sekuntia ja alppiyhdistetyn voittaneelle Millerille 3,63 sekuntia. Italian Bormiossa vuonna 2005 Dragšič osallistui vain pujotteluun ja oli kilpailun kahdeksas. Hän hävisi kilpailun voittaneelle Itävallan Benjamin Raichille 1,90 sekuntia. Vuonna 2007 Ruotsin Åressa Dragšič hylättiin ja 2009 Ranskan Val d’Isèressä hän keskeytti.


title: Mitja Dragšič

text: Dragšič kilpaili olympialaisissa vuosina 2002 ja 2010. Vuonna 2002 Salt Like Cityn olympialaisissa hän osallistui alppiyhdistettyyn, mutta hänet hylättiin syöksyosuuden aikana. 2010 Vancouverissa hän osallistui pujotteluun, mutta keskeytti ensimmäisen kierroksen laskunsa. Dragšičin lisäksi avauskierroksella keskeytti 42 laskijaa.


title: Mitja Dragšič

text: Dragšič asuu Miklavž na Dravskem poljussa. Dragšičilla on vaimo Eva ja kaksi lasta, Lina ja Gaja. Dragšičista käytetään lempinimeä ”Geli” tai ”Gely”. Dragšič loukkasi vasemman polvensa vuonna 2003. Dragšič puhuu sloveenin lisäksi saksaa ja englantia.


title: It’s Okay, That’s Love

text: It’s Okay, That’s Love (alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Jo In-sung, Gong Hyo-jin ja Sung Dong-il.


title: Pasta (televisiosarja)

text: Pasta (alun perin ) on televisioyhtiö MBC:n esittämä eteläkorealainen TV-sarja. Sen päärooleissa ovat Gong Hyo-jin, Lee Sun-kyun ja Lee Ha-nui.


title: Fekosteroli

text: Fekosteroli geneeriseltä nimeltään "24-metyleeni-5-alfa-kolest-8-en-3-beta-oli; 24-metyleeni-kolest-8-en-3-beta-oli; 516-86-9; delta-8(24),28-ergostadienoli" on steroli, joka muistuttaa sienten ergosterolia ja on tavattavissa niiden solukalvossa. Se muistuttaa muodoltaan ja biologisilta ominaisuuksiltaan D-vitamiineja ja kolesteroleja.


title: Fekosteroli

text: Tämä orgaaninen yhdiste on tullut tietoisuuteen lähinnä leivinhiivan valmistuksen yhteydessä, koska se kestää hiivan luontaista ergosterolia paremmin lämpöä ja nopeutaa siksi tuotantoa. Molekyylin kemiallinen kaava on CHO, molekyylipaino 398,68g/mol ja CAS-numero 516-86-9.


title: Infosys

text: Infosys Ltd on suuri intialainen IT-alan yritys. Yhtiö myy asiakkailleen erityisesti ohjelmistokehitystyötä, informaatioteknologiaa, liiketoiminnan konsultointia ja ulkoistamispalveluja. Yhtiön kotipaikka on Bangalore.


title: Infosys

text: Yhtiön osake noteerataan Intian Mumbain molemmissa pörsseissä (BSE ja NSE) ja New Yorkin pörssissä. Maaliskuun 2016 alussa se oli markkina-arvoltaan (258 291 crorea Intian rupiaa) Intian neljänneksi suurin julkisesti noteerattu yhtiö.


title: Infosys

text: Yritys on läsnä 50 eri maassa ja sillä on noin 193 000 työntekijää (2016). Yritys on kasvanut yritysostoin esimerkiksi Euroopassa, ja on kertonut pyrkivänsä jatkamaan yritysostojaan laajentuakseen.


title: James (1634)

text: James oli Englannin kuninkaallisen laivaston vuonna 1634 vesillelaskettu 48-tykkinen toisen luokan linjalaiva.


title: James (1634)

text: Alus tilattiin 9. maaliskuuta 1633 Deptfordin telakalta, jossa rakennustöistä vastasi Phineas Pett vanhempi. Se laskettiin vesille 7. helmikuuta 1634. Aluksen valmistuskustannukset olivat 11 256 puntaa.


title: James (1634)

text: Alus otettiin palvelukseen vuonna 1635 Lindseyn johtamaan Kanaalin laivueeseen päällikkönään Sir William Monson. Seuraavana vuonna aluksen päällikkönä oli Sir Henry Mervyn sen ollessa edelleen Kanaalin laivueessa, joka oli nyt Northumberlandin johtama. Vuonna 1637 aluksen päällikköinä olivat Walter Stewart ja John Povey sen jatkaessa palvelustaan Northumberlandin alaisuudessa. Aluksen päällikkönä oli vuonna 1639 Richard Fogge, ja se oli seuraavana vuonna amiraali Sir John Penningtonin lippulaivana.


title: James (1634)

text: Warwickin jaarli oli Kanaalissa palvelleen aluksen päällikkönä vuonna 1642, ja vuotta myöhemmin päällikkönä oli Henry Bethell. Vuonna 1644 aluksen päällikkönä oli Richard Blythe, joka luopui tehtävästä seuraavana vuonna. Vuonna 1652 alus oli merikenraali () Robert Blaken lippulaivana, ja aluksen päällikkönä oli John Gilson. Alus osallistui 19. toukokuuta Doverin taisteluun. Kesäkuussa alus kuului vara-amiraali William Pennin osastoon, ja se osallistui Kentish Knockin taisteluun 28. syyskuuta. Vuonna 1653 alus osallistui Gabbardin taisteluun 2.-3. kesäkuuta ja Scheveningenin taisteluun 31. heinäkuuta.


title: James (1634)

text: Vuonna 1654 aluksen päällikkönä oli John Stoakes ja vuonna 1656 Anthony Young. Vuoden 1656 syksyllä alus liittyi Blaken laivastoon. Alus osallistui Santa Cruz de Tenerifen taisteluun 20. huhtikuuta 1657. Myöhemmin samana vuonna aluksen päällikkönä oli John Harman ja edelleen vuonna 1659 John Lawson, joka oli tehtävässä vuoteen 1660.


title: James (1634)

text: Vuonna 1660 kuningasvallan palautuessa 70-tykkinen "Richard" nimettiin HMS "Royal Jamesiksi" ja "James" puolestaan HMS "Old Jamesiksi". Saman aikaan aluksen tykkiaseistus oli lisääntynyt 60 tykkiin. Alus liitettiin 18. maaliskuuta 1662 Sandwichin jaarlin johtamaan osastoon päällikkönään Robert Clerke, joka oli tehtävässä 1. heinäkuuta saakka. Aluksen päällikkönä oli 11. helmikuuta 1665 Marlboroughin jaarli James Ley, joka sai surmansa 3. kesäkuuta Lowestoftin taistelussa aluksen ollessa punaisen laivueen keskimmäisessä osastossa.


title: James (1634)

text: Aluksen päällikkönä oli 16. kesäkuuta 1665 Sir Thomas Allin, joka oli tehtävässä 18. heinäkuuta saakka, ja sen jälkeen päällikkönä oli Sir John Kempthorne 19. helmikuuta 1666 saakka. Aluksen päälliköksi tuli 26. helmikuuta Edmund Seaman, joka sai surmansa 3. joulukuuta. Alus osallistui 1.-4. kesäkuuta neljän päivän taisteluun punaisen laivueen etujoukossa menettäen neljätoista miehistönjäsentä kaatuneina ja kolmekymmentä haavoittuneina. Pyhän Jaakon päivän taistelussa 25. heinäkuuta alus kuului valkoisen laivueen keskimmäiseen osastoon.